Sisi Pelik Dinasti Brooke

Bila kita berbicara berkenaan White Rajahs atau Dinasti Brooke yang memerintah Sarawak tidak lama dahulu, pasti yang muncul dalam ingatan ialah bagaimana keluarga Brooke boleh berkuasa di negeri Sarawak dan membentuk negeri tersebut sehingga menjadi negeri yang kita kenali hari ini. Ya, mereka mungkin berjasa kepada Sarawak tetapi negeri ini turut menjadi saksi kepada kisah-kisah pelik, aneh dan kejam berkenaan keluarga Brooke. Jadi sebelum saya teruskan, saya harap anda baca dengan hati yang terbuka kerana ini bisa merosakkan fantasi romantisme anda berkenaan mereka.

1. SISI PERIBADI JAMES BROOKE

Saya yakin ramai melihat pengasas keluarga Brooke, James Brooke sebagai seorang pelayar dan pengembara di mana kisah hidupnya menjadi inspirasi kepada cerita pendek Rudyard Kipling, A Man Who Would Be King dan novel Joseph Conrad, Lord Jim. Dan ini turut menarik perhatian pelakon legenda, Errol Flynn untuk cuba mengadaptasi kisahnya di layar perak dengan kerjasama studio Warner Brothers di mana Flynn memegang peranan sebagai Brooke tetapi ianya tidak dapat direalisasikan.

Tapi Brooke turut mempunyai cerita pelik yang tidak diketahui semua orang. Semasa hayatnya, Brooke dikatakan tidak berkahwin dan ramai berspekulasi Brooke sebenarnya homoseksual. Antara khabar yang dilihat menyemarakkan spekulasi ini ialah hubungannya dengan seorang putera Sarawak bernama Badruddin. Dalam diarinya, beliau menulis, “Cintaku kepada dia lebih mendalam dari semua orang yang aku kenal.” Kata-kata ini menyebabkan sesetengah melihatnya sebagai homoseksual atau biseksual. Dalam satu kisah lain, Brooke dikatakan mempunyai hubungan intim dengan cucu Earl of Elgin, Charles T.C. Grant ketika Grant berusia 16 tahun. Tidak diketahui sama ada hubungan tersebut sememangnya intim atau mereka hanya berkawan rapat. Terbaru, penulis biografi beliau, Nigel Barley menemui satu lagi kisah Brooke dikatakan selalu berkunjung ke Totnes, Devon pada tahun-tahun terakhirnya di Burrator, Devon untuk mencari lelaki seperti dinyatakan dalam buku White Rajah. Bagaimanapun Barley tidak menyatakan dari mana sumber kisah tersebut. Sesetengah yang melihat dakwaan ini karut semata-mata dan menyatakan Brooke seorang homo-sosial dan lebih berminat bersama lelaki-lelaki lain dalam aktiviti-aktiviti sosial.

Walaupun Brooke meninggal dunia sebagai seorang bujang, beliau meninggalkan seorang anak luar nikah di mana identitinya dan identiti ibunya tidak dikenalpasti. Anak Brooke ini dibesarkan sebagai Reuben G. Walker oleh seorang suri rumah dari Brighton bernama Frances Walker. Pada tahun 1858, Walker menyedari dirinya mempunyai pertalian darah dengan keluarga Brooke. Buktinya, semasa kerajaan mengadakan bancian di Plumtree, Nottinghamshire pada tahun 1871, rekod menunjukkan nama sebenarnya, George Brooke, berumur 40 tahun dan dilahirkan di Sarawak. George berkahwin pada tahun 1862 dan mempunyai tujuh orang cahaya mata di mana anak sulungnya dinamakan sempena nama bapanya, James. George mati semasa mengembara ke Australia apabila kapal SS British Admiral yang dinaikinya karam pada 23 Mei 1874.

2. BILA BROOKE JADI HAKIM…

Antara peranan Brooke selepas menjadi Raja Sarawak ialah menjadi hakim. Prosiding mahkamah pada hari-hari awal pemerintahannya diadakan di bilik hadapan rumahnya sendiri di Kuching di mana orang utan peliharaannya, Betsy menjadi sebahagian daripada latar belakang mahkamah. Biasanya, prosiding mahkamah ialah tempat di mana kita mencari keadilan dan kebenaran tetapi tidak pada tahun-tahun awal pemerintahan Brooke. Kebanyakan orang tempatan yang hadir menjadikan perbicaraan sebagai medan untuk mereka berjudi di mana mereka bertaruh berkenaan nasib tertuduh.
Dan antara kes paling pelik yang dikendalikan Brooke ialah seekor buaya yang ditangkap kerana membaham seorang penterjemah mahkamah yang terjatuh ke dalam sungai kerana mabuk. Selepas mempertimbang semua hujah pendakwaraya dan peguambela, Brooke menulis penghakimannya dalam diarinya, “Aku memutuskan bahawa dia harus dihukum tanpa sebarang kehormatan dan harus diselesaikan segera. Kepalanya akan dipancung sementara badannya akan dibiarkan terdedah sebagai amaran kepada buaya-buaya lain yang menghuni sungai tersebut.

3. CHARLES BROOKE

Selepas kematian bapa saudaranya, Charles Johnson atau Charles Brooke mengambil alih pemerintahan James dan meneruskan perluasan wilayah Sarawak di mana ia jadi seluas England dan membina kemudahan lebih baik untuk kebajikan rakyatnya. Antara reformasi yang dilakukan Charles ialah menghapuskan perhambaan, membina jalan raya, tali air dan stesen keretapinya sendiri. Dan bagi membantu pegawai-pegawai British membiasakan diri mereka dengan Sarawak, Charles turut menggalakkan mereka tidur dengan wanita-wanita tempatan bagi membantu mereka mempelajari bahasa dan budaya tempatan.
Ini turut diamalkan Charles di mana beliau berkahwin dengan seorang wanita Melayu bernama Dayang Mastiah dan dikurniakan cahaya mata bernama Esca Brooke. Esca kemudian diambil sebagai anak angkat oleh Reverend William Daykin dan menggunakan nama keluarga Brooke-Daykin. Namun Esca bukanlah satu-satunya anak Charles di mana sesetengah sejarawan berpandangan Charles mempunyai ramai anak luar nikah hasil hubungannya dengan ramai wanita tempatan tetapi mereka tidak direkodkan dalam rekod rasmi. Ini bukan sesuatu yang menghairankan kerana sepanjang pemerintahan Charles, beliau jarang ditemani oleh isterinya, Ranee Margaret Alice Lili de Windt kerana isterinya banyak menghabiskan masa di rumah mereka di Ascot dan berusaha mencari jodoh untuk tiga anak lelakinya iaitu Charles Vyner, Bertram dan Henry Keppel Brooke.

4. GELAGAT RANEE SYLVIA

Sylvia Brett bukan orang biasa semasa mengahwini pewaris takhta Dinasti Brooke, Charles Vyner. Beliau merupakan anak kepada Viscount Kedua Reginald Brett, seorang aristokrat dan ahli politik Britain terkenal ketika itu. Namun itu bukan bermakna zaman kanak-kanaknya indah kerana pada usia 12 tahun, Sylvia cuba membunuh diri sebanyak dua kali, pertama dengan makan ikan selayang mentah dan kedua, berbaring bogel atas salji.

Jika anda sangka semua ini berubah selepas Sylvia mengahwini Charles Vyner, anda salah. Apabila Sylvia melahirkan anak sulung pasangan ini iaitu Dayang Leonora Margaret, ia membuatkan Charles Vyner kecewa. Ini kerana menurut undang-undang ketika itu, anak perempuan tidak mempunyai hak untuk mengambil alih takhta kerajaan. Setahun selepas itu, abangnya, Bertram dan isterinya, Gladys Palmer mendapat cahaya mata lelaki bernama Anthony Brooke. Bagi Charles Vyner, kelahiran Anthony satu rahmat kerana inilah pewaris takhta Dinasti Brooke jika Sylvia gagal melahirkan anak lelaki. Kerana gembira, beliau mengarahkan meriam ditembak 21 kali. Selepas kelahiran Dayang Leonora, pasangan ini mendapat dua lagi cahaya mata perempuan iaitu Dayang Elizabeth dan Dayang Nancy Valerie tetapi tiada anak lelaki. Kerana itulah, Sylvia menyimpan dendam terhadap Anthony kerana menjadi penghalang antara anak-anaknya dengan takhta Dinasti Brooke.

Maka tidak hairanlah mengapa abangnya menggelarnya versi perempuan bagi watak drama Othello William Shakespeare, Iago. Sementara Pejabat Koloni pula menyifatkannya sebagai seorang wanita merbahaya dan mempunyai pelbagai rancangan bagi memastikan anak-anak perempuannya mendapat takhta Dinasti Brooke serta kasar tingkah lakunya. Dan seperti mana bapa mentuanya, Charles, pasangan suami isteri ini juga turut tidak ketinggalan mempunyai hubungan sulit masing-masing. Walaupun mempunyai taraf sebagai Ranee dan anak kepada seorang bangsawan England, ia langsung tidak mengganggu Sylvia.

Buktinya semasa bapa mentuanya meninggal dunia pada 1917, untuk menunjukkan statusnya sebagai Ranee, Sylvia memakai baju kurung Melayu dan kain sarung berwarna kuning. Beliau turut memakai cekak rambut dibuat dari kulit ular dan menggunakan tongkat berwarna yang dihias dengan rumbai. Dan semasa pertabalan Charles Vyner sebagai Raja Sarawak yang baru, Sylvia berhenti berlabuh di Cape Town selama beberapa minggu dan menggunakan masa tersebut mengadakan hubungan singkat dengan lelaki-lelaki sana. Jika anda sangka perangai ini tidak akan ditiru oleh anak-anak perempuannya, salah lagi. Sylvia selalu menggalakkan mereka keluar dengan pegawai-pegawai kerajaan yang muda di Sarawak. Namun tingkah laku puteri-puteri Charles Vyner yang digelar Puteri Emas, Mutiara dan Baba oleh penduduk tempatan menghiasi ruangan tabloid akhbar Britain dan Amerika Syarikat. Pada dekad 30-an, Sarawak menjadi bahan jenaka berikutan sikap Sylvia dan perangai anak-anak perempuan raja mereka sendiri.

Kisah Anthony Brooke ini merupakan kisah paling pelik melibatkan Dinasti Brooke. Kelahirannya menjadi punca ibu saudarannya melancarkan pelbagai rancangan untuk menyingkirkannya dari takhta. Namun kebanyakan rancangan Sylvia ini digagalkan bapa saudaranya, Charles Vyner dan bapanya sendiri, Bertram. Jika mengikut tradisi, Bertram seharusnya mengambil alih pemerintahan tetapi Bertram lebih memilih Anthony sebagai orang yang boleh meneruskan pemerintahan Dinasti Brooke. Berikutan itu, Bertram diberi gelaran Tuan Muda sementara Anthony diberi gelaran Raja Muda pada tahun 1939.

Selepas bapanya mengalami gangguan jiwa, sukar baginya menjalankan tugas berdasarkan perjanjian perkongsian kuasa yang diatur bersama abangnya. Berikutan itu, tugas yang disandang Bertram diserahkan semula kepada Charles Vyner. Ini yang membawa kepada perlantikan Anthony sebagai Raja Muda dan ketua kerajaan semasa ketiadaan beliau ketika menjalani cuti tahunannya. Dalam tempoh enam bulan pemerintahan Anthony, beliau melaksanakan pelbagai reformasi termasuk meminda jenayah, perlindungan kaum wanita dan hukuman bagi pemberontakan. Dan semasa ketiadaan Charles Vyner juga, Anthony menyertai suara-suara kerajaan lain yang mahu Britain mengisytiharkan perang terhadap Jerman dan Itali. Reformasinya menarik perhatian Gabenor Negeri-Negeri Selat, Sir Shenton Thomas dan Pejabat Koloni Britain.

Selepas Charles Vyner pulang ke Sarawak berikutan tercetusnya perang di Eropah, ramai pegawai mengadu Anthony bersikap sombong, enggan menerima nasihat mereka dan mempunyai kecenderungan mengadili pegawainya berdasarkan horoskop bintang mereka. Pada ketika itu, beliau meninggalkan Sarawak untuk berkahwin dengan Kathleen Hudden. Dalam perjalanan pulang dari destinasi bulan madunya, Sumatera, Anthony mendapat perkhabaran bapa saudaranya telah menyingkirkannya dari posisi Raja Muda. Punca tindakan ini ialah disebabkan tindakan Anthony yang memasang lambang diraja pada kenderaannya dan berkahwin dengan Kathleen yang dianggap orang biasa dan bukan berstatus bangsawan berdasarkan anekdot Sylvia. Namun, Anthony menafikan semua tuduhan tersebut. Kemelut tersebut berakhir di mana Anthony kembali sebagai pegawai daerah dan akan diangkat semula sebagai Raja Muda. Namun pada September 1941, Anthony diusir keluar dari Sarawak oleh Charles Vyner kerana tidak bersetuju dengan pelbagai aspek berkenaan perlembagaan baru Sarawak. Tiga bulan selepas itu, Sarawak jatuh ke tangan Jepun.

Selepas diusir keluar dari Sarawak, Anthony berkhidmat dalam tentera semasa Perang Dunia Kedua dan pada tahun 1944, beliau sekali lagi diangkat sebagai Raja Muda dan ketua kerajaan buangan Sarawak di London untuk melihat apa rancangan Britain untuk Sarawak. Perbincangan yang diadakan terpaksa dibatalkan berikutan niat Britain mahu memasukkan Sarawak sebahagian dari empayarnya ditolak sekeras-kerasnya oleh Anthony. Namun hasrat itu disambut baik oleh Charles Vyner sebagai pertukaran kepada penyelesaian kewangan untuknya dan keluarganya dan pada tahun 1946, Sarawak diserahkan kepada kerajaan Britain. Vyner kemudian menulis surat kepada Anthony di mana beliau sekali lagi digugurkan dari gelaran Raja Muda.

Majoriti rakyat Sarawak termasuk Anthony dan anggota Majlis Negeri menentang sekeras-kerasnya penyerahan Sarawak kepada Britain. Kempen selama lima tahun ini digerakkan dari kediamannya di Singapura. Pada tahun 1948, selepas Gabenor Sarawak, Sir Duncan Stewart dibunuh oleh anggota Rukun 13, Rosli Dhobi, Anthony disiasat oleh agensi perisikan dalam negeri Britain, Perkhidmatan Keselamatan (MI5). MI5 mahu tahu apa rancangan yang diatur Anthony dan rakan-rakannya tetapi tidak menemui apa-apa yang mencurigakan. Selepas gagal menghalang usaha penyerahan Sarawak pada tahun 1951, Anthony menggugurkan semua tuntutannya terhadap Sarawak. Tujuh dekad selepas itu, semasa upacara pengebumian semula Anthony di Sarawak, wakil Suruhanjaya Tinggi Britain di Malaysia mewakili London memohon maaf kepada cucunya, Jason Brooke dan membersihkan namanya dari pembabitan kes bunuh Stewart pada tahun 2013.

Selepas semua ini selesai, Anthony menyertai gerakan New Age Commune dan percaya makhluk asing akan membawa keamanan dunia sejagat. Kepercayaan inilah yang membawa perceraiannya dengan Kathleen. Pada tahun 1973, beliau berkahwin dengan aktivis Sweden, Gita Keiller di mana mereka berdua menubuhkan Operasi Peace Through Unity. Tujuan organisasi ini ialah mempromosikan keamanan, perlindungan alam sekitar dan hak orang asli. Kempen mereka diteruskan sehingga akhir 80-an. Selepas itu, kedua-duanya menetap di bandar Wanganui, New Zealand. Sehingga ke akhir hayatnya, Anthony seorang yang baik dan bersikap pemaaf terhadap anggota keluarganya yang berkonspirasi menyingkirkannya dari mendapat hak warisannya itu. Anthony meninggal dunia pada 2 Mac 2011 pada usia 88 tahun.

SUMBER


10 Fakta Menarik Mengenai Buaya

Bila mana kita sebut tentang buaya, kita dapat bayangkan nama Bujang Senang yang pernah mengganas di Sungai Batang Lupar, Sarawak satu masa dulu. Atau kita melihat betapa ganasnya mereka bila menyambar diet utama mereka seperti kancil, rusa, kuda belang dan antelop. Di sebalik imej ganasnya sebagai raja sungai, terdapat beberapa fakta yang kita tidak ketahui pasal buaya.

1. Ada berpandangan jika nak lepaskan diri daripada serangan buaya atau bertembung dengannya di darat, cara terbaik ialah lari secara bengkang-bengkok kerana menurut mereka bila lari dengan cara begitu, buaya tidak akan dapat mengejar kerana susah nak membelok dengan kaki pendek dan badan yang berat. Mitos ini diuji dalam Mythbusters di mana pasukan meletakkan robot yang dipasang dengan daging burung dan diri sendiri untuk menguji kesahihannya. Mitos ini adalah palsu kerana walaupun rekod menunjukkan buaya berlari agak perlahan (17 kilometer sejam), ia masih boleh mengejar dan berpusing secara perlahan. Dan buaya lebih menggunakan strategi serangan hendap untuk membaham mangsanya dan jika serangan kali pertama gagal, ia akan menanti mangsa yang lebih lemah untuk berjaya buat kali kedua, kadang-kadang dengan kelajuan yang pantas sekaligus memusnahkan terus mitos tersebut.

2. Siapa yang sangka buaya lembap dalam air seperti mana di darat patut malu kerana semasa berenang, kelajuannya boleh mencecah 25 kilometer sejam bergantung kepada spesis buaya itu sendiri. Buaya air masin boleh mencapai kelajuan 24-29 kilometer sejam semasa berenang, buaya Sungai Nil (30 kilometer) dan buaya Amerika (32 kilometer). Dengan ekor berperanan sebagai kemudi yang meningkatkan kelajuan, kaki yang boleh dilipat untuk mengurangkan rintangan semasa berenang dan paru-paru untuk kawal aliran udara semasa timbul atau tenggelam, ia boleh berenang laju dengan menggunakan sedikit saja tenaga.

3. Siapa yang biasa dokumentari David Attenborough terutama bahagian sungai pasti perasan buaya melepak di tebing sungai sambil membuka mulutnya. Menurut saintis, itu bukan tanda buaya tersebut agresif tetapi buaya itu cuba menyejukkan dirinya dengan berpeluh melalui mulutnya.

4. Panjang buaya yang diternak secara komersial di ladang buaya boleh mencecah sehingga 1.5 meter dalam masa setahun saja. Buaya-buaya ini diternak bukan saja untuk kegunaan komersial seperti bahan untuk barangan kulit tetapi juga untuk tujuan pemeliharaan dan pemuliharaan populasi buaya selain jadi tempat tarikan pelancong di sesetengah tempat.

5. Setiap rahang buaya ada 24 set gigi bertujuan untuk mencengkam dan menghancurkan daging, bukan untuk mengunyah. Jika ia hendak mengunyah mangsanya, ia akan menelan batu untuk memproses makanan dalam perutnya. Selain membantu memproses makanan, batu tersebut turut berperanan sebagai pemberat semasa ia berada dalam air.

6. 99% anak buaya akan dimakan pada tahun pertama selepas kelahiran mereka. Dan jangan terkejut sekiranya saya gelar buaya sebagai kanibal kerana buaya-buaya besar menjadikan anak-anak buaya ini sebagai hidangan makanan mereka. Kalau tidak dibaham spesis sendiri, ia akan dimakan ikan-ikan besar, burung pucung (heron) dan biawak monitor,

7. Kulit buaya dianggap yang terbaik kerana ia bersifat tahan lasak dan lembut. Dan bagi masyarakat orang asli, sesiapa yang memiliki kulit buaya dipandang tinggi dalam kalangan mereka.

8. Sesetengah puak orang asli terutama di New Guinea memandang tinggi buaya dan menjadikan kulit mereka berparut untuk mendapat kesan seperti kulit buaya. Mengikut mitos mereka, manusia itu berasal daripada buaya yang menghuni daratan selepas keluar dari Sungai Sepik. Proses sedemikian bertujuan mendidik generasi muda disiplin, fokus dan dedikasi di mana semasa ia dilakukan, perlu mengunyah sejenis tumbuhan yang dikatakan ada khasiat penyembuhan. Walaupun proses tersebut kadangkala boleh membawa maut, sesiapa yang bertahan semasa proses ini dilakukan, mereka akan jadi kuat pada tahun-tahun mendatang.

9. Buaya pertama kali muncul sejak 240 juta tahun yang lalu mampu mencecah usia 80 tahun. Tetapi jangan sangka buaya itu hidup selamanya seperti yang didakwa sesetengah orang kerana saintis menyatakan, buaya juga sebenarnya turut merasai perubahan usia sama seperti makhluk-makhluk lain.

10. Kita semua tahu maksud air mata buaya iaitu pura-pura bersedih. Tetapi tahukah anda, ia sebenarnya datang dari mitos buaya menangis bila membaham manusia? Sebab sebenar buaya tersebut menangis bukan menangis secara emosi ya tetapi lebih kepada membersihkan mata mereka yang berbuih semasa makan.

Sumber:

1. MacKinnon, Ian. (2011). Akhbar Daily Telegraph. Crocodile facts: ten things you don’t know about crocodiles. http://www.telegraph.co.uk/news/earth/wildlife/8831754/Crocodile-facts-ten-things-you-didnt-know-about-crocodiles.html

2. Cheer, Louise. (2014). Akhbar Daily Mail Australia. Agonising rites of the crocmen: Boys are cut so that the scars look like crocodile scales in tribal initiation into manhood. http://www.dailymail.co.uk/news/article-2722740/The-ancient-initiation-ritual-scars-boys-look-like-crocodiles.html

3. Moscato, David. (2016). Earth Touch News Network. No, crocodiles are not immortal. https://www.earthtouchnews.com/natural-world/natural-world/no-crocodiles-are-not-immortal/

4. MythBusters. (2007). Musim Kelima, Episod Satu.


Cicit Khalifah Turki Uthmaniah Datang Malaysia!

Kalau korang baca macam mana Sultan Abdul Hamid II meninggal dunia sendirian setelah digulingkan, mesti korang rasa sedih. Macam mana Khalifah Turki Uthmaniah yang banyak berjasa ni, dilayan punyalah teruk. Tapi korang tau tak, keturunan dia masih ada. Dah tu, cicitnya siap datang Malaysia tau!Şehzade Abdülhamid Kayıhan Osmanoğlu, keturunan keempat Sultan Abdul Hamid II. Pada 4hb Ogos 1979, dia menjadi keturunan pertama yang lahir di tanah asal leluhurnya iaitu Istanbul, Turki selepas 50 tahun pengusiran waris-waris kesultanan Ottoman.

Selama tempoh itu, Şehzade iaitu putera-putera diraja Turki yang lain lahir di negara luar seperti Perancis, Syria, Lubnan, Mesir, Austria, Jerman, Beirut dan England.

Yang bestnya pada 18hb Februari 2023 kat Malaysia, Abdülhamid Kayıhan Osmanoğlu join Mawlid Alam Melayu. Teruja dia tengok orang Melayu bersilat, membuka bunga tari warisan bangsa. Masa dia tengok ni mungkin ada terfikir, inilah pahlawan-pahlawan yang akan berjuang dalam kebangkitan akhir zaman esok.

Kedatangannya disambut oleh Guru Mursyid dalam Tarekat Naqsyaband ‘Aliyah & Kholidi: Ghausul Anam Syeikh Mohamad Zaid Dor Alfi Sani as-Sinny. Sambil mengucup keris, Tuan Guru berucap, “tak Melayu hilang di dunia, Ottoman will rise again!” Semangat la orang ramai. Memang terbaik!

Tahun 2021 yang lepas, Abdülhamid Kayıhan Osmanoğlu disambut meriah oleh rakyat Turki. Perjumpaan tu sempena memperingati tahuk ke-103 kemangkatan Sultan. Peminat dia ni bukan sikit. Ramai baq hang! Diorang siap ada persatuan lagi: Devlet-i Aliyye Ocakları yang bermaksud Pertubuhan Daulah Agung.

Perarakan dengan tema Khilafah Turki Uthmaniah ni dibuat depan Istanbul Mausoleum Abdul Hamid II. Rancak betul sambil diiringi janissary band yang melagukan Mehter, orkestra perang Ottoman.

Tahukah anda, semua keturunan diraja Turki Uthmaniah berdarah Ahlul Bait. Pengasas dinasti, Osman Ghazi berkahwin dengan anak perempuan Syeikh Edebali dari keturunan Rasulullah.

Mengimbau tragedi 3 Mac 1924, keluarga diraja Turki Uthmaniah hidup dalam buangan di negeri orang setelah pembubaran Khilafah. Bagi memastikan anak cucu diraja tak melupakan darah keturunan mereka, nama keluarga Osmanoğlu diletakkan dalam panggilan setiap putera yang lahir. Osmanoğlu bermaksud anak Osman, merujuk kepada Osman Ghazi pengasas Khilafah Turki Uthmaniah. Takutnya rejim sekular dengan keluarga diraja, diorang dilarang duduk kat Turki. Pagi 1924, anak-anak Sultan yang tak pernah hidup di negeri orang, dihalau daripada tanah nenek moyang mereka. Keluarga besar ni berkumpul di Stesyen Keretapi Sirkeci untuk berpindah dan bertebaran ke Eropah, Amerika dan Timur Tengan. Kerabat Sultan Mehmed VI Vahideddin banyak pergi ke Perancis. Dengan kerinduan kepada tanah air sentiasa menebal, diorang usaha juga untuk jenguk ke kampung halaman. Kerajaan Sekular tu pernah bagi izin untuk diorang balik jenguk, tapi tak lama.

Sampailah 1951, waris perempuan sahaja dibenarkan pulang. Pada 1973 sezaman Fahri Sabit Korutürk menjadi presiden Turki, barulah waris lelaki dapat jejak kaki ke kampung halamannya. Bagaimanapun, diorang takdelah nak tuntut hak. Kepala Keluarga Diraja Osman, Şehzade Ertuğrul Osman Efendi (1912–2009) cakap, “Demokrasi ok je kat Turki.” Sekarang ni, yang jadi Kepala Keluarga ialah Harun Osman Osmanoğlu. Dia ni bapak kepada Abdülhamid Kayıhan Osmanoğlu yang datang Malaysia tu. Jalur keluarga ni balik daripada buangan di Damsyik pada 1974.

Masa abang Harun Osman, Dündar Osmanoğlu meninggal dunia pada 2021, presiden Turki iaitu Recep Tayyip Erdoğan call dia ucapkan takziah. Innalillah. Harun ni kerabat diraja, tapi dia yang terima kasih dan bagitau selalu doakan Erdogan.

Menariknya, diorang siap mention pasal Payitaht: Abdülhamid, tv series tentang Sultan Abdul Hamid II. Minat betul diorang dengan citer ni. Hari ini, sokongan orang ramai kepada nostalgia Khilafah Turki Uthmaniah semakin menjadi-jadi. Jangan sampai Mustafa Kemal Attaturk bangkit daripada kubur. Haha.


Sultan Alaudin Riayat Syah (1477-1488): Jelmaan Khalifah Umar Tamadun Melayu?

Kesultanan Melayu
Melaka merupakan sebuah empayar yang menjadi kebanggaan pada setiap jiwa anak Melayu.
Kekayaan, keagungan dan kehebatannya masih lagi dikenang selepas 500 tahun
kejatuhannya pada helaian sejarah. Dalam berbicara mengenai keagungan empayar
ini, kita tidak akan terlepas bercakap mengenai seorang sultan, yang dikenang
dalam sejarah kerana kewarakan dan kehebatannya mentadbir sebuah empayar.

Nama sebenar baginda
ialah Raja Hussien.  Bondanya bernama
Raden Galoh Cendera Kirana. Asalnya baginda bukanlah pewaris utama kepada
kerajaan Melaka yang gemilang dibawah pentadbiran ayahandanya, Sultan Mansur
Shah. Namun, akibat peristiwa popular yang melibatkan anak sulung Raja Hussien
iaitu Raja Ahmad membunuh anak Tun Perak ketika bermain Sepak Raga, sehingga
dirajakan di Pahang, maka baginda dipilih sebagai pewaris sebenar takhta ini.

Pemerintahan baginda
dikenali sebagai seorang yang sangat mempunyai pengetahuan agama. Kebanyakan
waktu pemerintahannya, baginda banyak menumpukan pada urusan hal ehwal
keagamaan terutama yang berkaitan dengan masjid-masjid di bawah Empayar Melaka.
Diceritakan juga baginda juga selalu mengajarkan agama kepada raja-raja
negeri-negeri taklukan Melaka seperti daripada Pahang, Kampar dan Inderagiri.

Keperibadian dan
kehebatan baginda sebagai raja yang tinggi ilmu agama dan warak ini membawa
kita kepada sebuah kisah yang sangat popular yang dikaitkan dengan baginda.
Pada suatu hari, baginda dikatakan telah mendengar bahawa kadar kes jenayah
melibatkan pencurian dan rompakan semakin bermaharajalela. Maka bersama dengan
dua orang kepercayaan baginda iaitu Hang Isap dan Hang Siak, baginda menyamar
menjadi rakyat biasa lalu membuat rondaan pada malam hari.

Maka tersebutlah kisah di mana dalam rondaan itu, baginda bersama dengan dua orang kepercayaannya tersempak dengan pencuri yang membuat onar. Dalam Sulalatus Salatin mencatatkan pertempuran dan kejar mengejar yang sangat epik yang melibatkan baginda sultan bersama dua orang kepercayaan dengan sang pencuri. Pergelutan dan kejar-mengejar itu berakhir dengan kematian si pencuri. Perbuatan baginda ini mengingatkan penulis mengenai tabiat biasa Khalifah Umar (Rashidun dan Umaiyyah) yang seringkali keluar malam, menyamar menjadi rakyat biasa demi melihat keadaan rakyatnya.

Lantas keesokan harinya, baginda memanggil semua para pembesar termasuklah Temenggung yang ketika itu, peranannya seperti polis hari ini. Dalam pertemuan itu,
baginda bertanyakan kepada Temenggung kiranya dia ada melakukan pekerjaan
biasanya pada waktu malam, namun diiyakan oleh Temenggung sebelum baginda
mendedahkan bahawa tiada rondaan malam yang berlaku, dan kisah bagaimana
baginda tersempak dengan kes pencurian semalam. Malu dengan teguran sultannya,
maka Temenggung sejak hari itu dikatakan sangat tekun menjalankan rondaan.
Betapa banyak pencuri yang ditangkap dan dibunuhnya sehinggakan kadar jenayah
pun turun mendadak di Melaka.

Selain itu,
pemerintahan baginda turut dikenali dengan kehebatan Melaka menundukkan
serangan Aru yang beberapa kali. Dalam pertempuran pertama, angkatan Melaka
hanya memiliki 100 perahu namun Aru membawa 300 buah perahu. Pertempuran ini
berakhir dengan kekalahan Aru. Tidak puas hati dengan kekalahan tersebut, maka
sekali lagi Melaka bertempur dengan Aru, dan ia berakhir dengan kekalahan Aru
yang memalukan. Kejayaan ini diraih baginda dengan memberi pelbagai ganjaran
kepada panglima-panglima perang yang berkhidmat untuk Melaka.

Dek kebaikan dan jiwanya yang besar, maka banyaklah pemimpin yang lari ke baginda, meminta perlindungan dan bantuan selepas terusir di negeri sendiri seperti kalah perang dan sebagainya. Contohnya Raja Maluku yang kalah perang dengan Sepanyol, seorang pemimpin dari Rokan dan juga seorang pemimpin dari Terengganu yang bernama Telanai. Semuanya disambut tanpa rasa prejudis sekalipun. Selain itu, ini juga menunjukkan kebesaran Melaka apabila dicari oleh pembesar mahupun raja negeri jiran. Ciri-ciri seorang ketua yang hebat ini telah membuatkan sejarawan orientalis British seperti Richard James Wilkinson yang hidup pada zaman British dulu mendabikkan baginda sebagai pemimpin terbaik yang pernah dimiliki oleh Melaka.

Namun, hayat sultan hebat yang berjiwa rakyat lagi warak ini tidak lama. Tidak sampai usia 30 tahun, pada saat pelbagai lagi keagungan sedang menanti dicipta oleh baginda, betapa baginda dikatakan mangkat secara tiba-tiba. Sulalatus Salatin tidak menceritakan sebab musabab kemangkatan baginda, tetapi catatan Portugis menceritakan betapa ketika baginda dalam perjalanan menunaikan haji, baginda telah dibunuh oleh musuhnya Raja Inderagiri dan saudara lelakinya yang merupakan raja Pahang yang barangkali dipandu rasa cemburu kerana kehilangan takhta di tangan baginda pada awal dahulu.

Adapun, sebelum
menghadap Yang Maha Esa, baginda sempat mengirimkan wasiat terakhirnya.

“Ketahui
oleh segala tuan-tuan sekalian, bahawa umur kita telah pautlah, ajal kita pun
hampirlah rasanya. Adapun jikalau sudah kita mati, bahawa anak kita Si Mamadlah
rajakan oleh Bendahara dengan segala Orang Kaya-kaya sekalian akan ganti kita;
hendaklah sangat-sangat pelihara kamu akan dia, kerana ia kanak-kanak. Seperti
mana kasih tuan-tuan semua akan kita, demikianlah kasih tuan hamba sekalian
akan dia; jikalau barang suatu khilaf bebalnya, sangat-sangat maaf tuan-tuan
sekalian dan tegur ajari dia; tuan hamba tilik kepada kanak-kanaknya.:”

Pesanan untuk
anakandanya yang bakal mewarisi takhta:

“Hei
anakku, adapun engkau hendaklah banyak-banyak sabar, dan ampunmu akan segala
hamba sahayamu, dan baik-baik memelihara akan dia; kerana firman Allah Taala
Inna ‘llahu ma’as sabirin, yakni bahawa Allah Taala serta pada segala yang
sabar,”

“Dan
jikalau datang kepada dua pekerjaan, suatu pekerjaan Allah, dan suatu pekerjaan
dunia, maka dahulukan olehmu pekerjaan Allah daripada pekerjaan dunia.
Hendaklah engkau sangat-sangat menyerahkan dirimu kepada hadrat Allah Taala
yang akan memelihara akan kamu, kerana wa manyatawakkal ‘ala’llah, Dan segala
anak Melayu bagaimanapun besar dosanya, jangan olehmu diaifi (dimalukan) dia,
dan sampai kepada hukum syarak dosanya derhaka, bunuhlah; kerana segala Melayu
itu ketanahanmu, seperti kata Arab;

“Al-‘abdi
tinu’l-maulahu, yang hamba itu tanah tuhannya. Jikalau engkau bunuh ia tiada
dengan dosanya, bahawa kerajaanmu binasa. Hei anakku, hendaklah engkau turut
dan engkau ingatkan wasiatku ini, dan kau kerjakan, supaya berkat diberi Allah
subha nahu wa taala.”

Baginda kemudian dimakamkan di Pagoh, Johor. Makam baginda merupakan satu-satunya makam sultan Melaka yang masih wujud pada hari ini dengan gelaran marhum berdarah putih.

RUJUKAN:1.  A. Samad, Ahmad (1979). Sulalatus Salatin (Sejarah Melayu). Dewan Bahasa dan Pustaka. 2.  Armando, Cortesao. (1944). The Suma Oriental of Tome Pires: An Account of the East from the Red Sea to Japan. London: The Hakluyt Society.3.  Wilkinson, R. J. (1912). The Malacca Sultanate. The Malayan Branch of the Royal Asiatic Society.


Konsep Pengembaraan Masa Dalam Avengers Tu Mengarut?

Ada soalan menarik yang ditanya dalam group Movie Addict; Kenapa konsep pengembaraan masa yang wujud dalam Avengers Endgame tak logik kalau nak dibandingkan dengan filem macam Back to The Future?

Menarik sebenarnya kalau nak ulas pasal soalan ni.

Baiklah.

Pertama sekali, konsep pengembaraan masa bukanlah satu konsep baru yang terikat dengan hanya satu idea. Sebaliknya, terdapat beberapa konsep lain yang digunakan untuk menerangkan idea merentas masa, dan kesemuanya terkumpul dalam kategori yang sama – Sains Fiksyen.

Konsep yang digunapakai dalam filem Back to The Future merupakan konsep yang paling asli dalam bentuk yang paling mudah – iaitu dalam bentuk kesan dan akibat.

Hal ni terjadi hasil dari pemahaman kita sebagai manusia terhadap masa – bahawa masa lahir akibat dari perubahan – jika peristiwa A berlaku, maka kesan B akan berlaku. Jika kita memilih untuk tidak makan, maka kita akan lapar. Jika kita memilih untuk makan, kita akan kenyang.

Konsep sebab akibat ini, sekiranya mampu dimanipulasi dengan pengembaraan masa, maka membolehkan kita untuk mengubah premis yang asal. Jika A terjadi, maka kesan B akan terhasil. Tapi jika kita mampu kembali ke masa lampau dan mengubah A menjadi C, maka D pula yang akan terhasil.

Sebagai contoh lain, dalam Back to The Future, melalui perkenalan ayah dan ibu Marty (Sebab A), maka mereka berkahwin dan mendapat Marty (kesan B ). Disebabkan Marty kembali ke masa silam dan menyebabkan ayah dan ibunya tidak bertemu (Sebab C), maka Marty dan adiknya tidak lahir (kesan D).

Konsep pengembaraan masa ini dipanggil sebagai konsep pengembaraan masa yang dinamik, kerana garismasa pengembara masa boleh berubah dengan terjadinya perubahan.

Namun begitu, perlu difahami bahawa konsep semacam ini adalah antara konsep pengembaraan masa yang paling tidak realistik, kerana ia akan membuka pintu kepada paradoks masa – antara Paradoks Masa yang terkenal adalah Paradoks Datuk.

Paradoks Datuk membawa kita kepada satu paradoks gelungan berulang (infinite causal loop).

Sebagai contoh, sekiranya Marty kembali ke masa lampau dan memb.un.uh datuknya (tanpa sengaja), adakah dia akan lahir? Sekarang, sekiranya Marty tidak lahir dalam garismasa yang baru, maka adakah dengan ketidak-lahiran Marty itu menyebabkan atuknya tidak dibunuh, kerana ayah atau ibu Marty tidak lahir, dan Marty sendiri tidak lahir? Kalau macamtu, siapa yang bunuh atuk Marty?

Paradoks seperti ini menyebabkan konsep pengembaraan masa dinamik selalunya mempunyai penutup yang mengecewakan.

Selain dari konsep Pengembaraan Masa Dinamik, terdapat juga konsep Pengembaraan Masa yang Tetap (Fixed Timeline concept).

Dalam konsep Pengembaraan Masa yang Tetap, segala sebab dan akibat selalunya takkan berubah, meskipun berlakunya perjalanan merentas masa. Antara contoh utama konsep merentas masa ini adalah konsep dalam filem Harry Potter and the Prisoner of Azkaban.

Dalam filem ini, meskipun Harry kembali ke masa lampau, peristiwa kembali ke masa lampau itu sendiri merupakan satu blok yang membina kepada garismasa yang berkenaan, dia hanya melakukan pengembaraan merentas masa untuk melaksanakan tugas dia menyempurnakan garismasa tersebut.\

Menariknya, pengembaraan masa dalam filem Avengers Endgame tidak mengikut mana-mana pengembaraan masa yang telah dihuraikan. Sebaliknya, pengembaraan masa ini mengambil salah satu konsep pengembaraan masa moden yang kini digunapakai dengan lebih meluas, iaitu Pelbagai Garismasa (Multiple Timeline).

Sekiranya diselidik dengan lebih mendalam, anda akan dapati bahawa team Avengers sebenarnya telahpun mendapatkan khidmat nasihat dari salah seorang ahli fizik Kuantum dari Caltech, iaitu Dr. Spyridon “Spiros” Michalakis. Konsep Pelbagai Garismasa ini sebenarnya terhasil daripada salah satu interpretasi yang wujud dalam Mekanik Kuantum, iaitu Interpretasi Pelbagai Dunia (Many World Interpretation).

Cara paling mudah (walaupun kurang tepat) untuk menerangkan Interpretasi Pelbagai Dunia ini adalah dengan menggunakan contoh Kucing Schroedinger, seekor kucing dalam keadaan superposisi kuantum.
Kucing Schroedinger merupakan satu keadaan istimewa di mana seekor kucing diletakkan di dalam kotak bersama dengan satu racun yang mempunyai 50% kebarangkalian untuk membunuh kucing tersebut.

Hal ini mungkin ganjil, tapi menurut Fizik Kuantum Biasa (Copenhagen Interpretation/Standard Quantum Mechanics), kucing tersebut sebenarnya hidup dan mati secara serentak.

Interpretasi yang tidak masuk akal ini disanggah oleh sekumpulan saintis lain yang berpandangan bahawa kucing tersebut sebenarnya bukan hidup dan mati serentak, sebaliknya proses kita untuk memerhati kucing itu akan mencambahkan dua realiti yang berbeza – satu realiti akan menghasilkan kucing yang hidup, dan satu realiti lagi akan melahirkan kucing yang mati.

Dalam erti kata lain, setiap perbuatan yang dilakukan akan mencambahkan satu bentuk realiti yang baru.

Berbalik kepada persoalan mengenai Avengers Endgame, konsep pengembaraan masa dengan padanan Fizik Kuantum ini sebenarnya adalah antara “sci-fi” flavour – perasa saintifik yang lebih ngam dan bertepatan dengan konsep yang dibawa oleh dunia komik Marvel.

Dengan wujudnya pengembaraan masa oleh kumpulan Avengers, setiap perkara yang terjadi sewaktu pengembaraan masa tersebut akan mencambahkan satu realiti yang baru (dipanggil alternate timeline), yang berlainan dengan realiti utama (dipanggil “main timeline”).

Disebabkan konsep Pelbagai Garismasa ini, kita ada Thanos yang dilawan pada penghujung Endgame – satu Thanos yang berlainan dengan Thanos yang telah dibunuh pada awal Endgame. Dengan kepelbagaian garismasa ini juga, Gamora yang pada asalnya telah mati pada realiti utama, kini digantikan dengan Gamora baru dari salah satu alternate timeline.

Dengan adanya konsep Garismasa Pelbagai ini, mungkin juga Marvel akan mengembangkan Marvel Cinematic Universe menjadi Marvel Cinematic Multiverse, dan mungkin, siapa tahu, Marvel akan menggabungkan kumpulan X-Men, Fantastic Four dan lain-lain komponen dalam komik mereka?

Kalau ditanya secara peribadi, sejujurnya, konsep Pengembaraan Masa yang Tetap (fixed timeline) sebenarnya adalah material yang paling istimewa dan sukar nak dibuat berbanding konsep pengembaraan masa yang lain.Kalau tak percaya, tengok lah filem Predestination (2014).


Kisah Cinta Terkenal Dalam Sejarah

1. Kisah 1000 Candi Dibina Dalam Satu Malam Sebagai Tanda Cinta

Candi Prambanan ialah sebuah binaan hebat di Pulau Jawa yang dibina oleh Dinasti Sanjaya itu menyimpan sebuah kisah cinta yang menarik untuk dibaca oleh kita. Ini kisah tentang dua buah kerajaan yang memerintah pulau Jawa.

Kononnya suatu masa dahulu, terdapat seorang puteri yang sangat cantik dan jelita yang memerintah daerah Prambanan. Puteri itu bernama Roro Jongrang. Lalu suatu hari, datang seorang putera dari sebuah lagi kerajaan yang memerintah Pulau Jawa yang mahu melamar si puteri menjadi suri hatinya. Namun si puteri tidak mencintai si putera itu. Tetapi menolak lamarannya nanti akan terlihat kurang ajar.

Maka si puteri memberi syarat kepada si putera untuk membina 1000 candi pada satu malam sebagai tanda cinta si putera itu. Maka, putera yang bertekad untuk memiliki si puteri itu pun meminta bantuan para jin untuk membina 1000 candi itu dalam masa satu malam.

Roro Jongrang melihat yang para jin itu hampir berjaya melengkapkan candi-candi yang dimintanya. Maka risau bahawa 1000 candi itu akan siap dalam satu malam, maka Roro Jongrang mengumpulkan anak-anak gadis di seluruh kampung di bawah pemerintahannya untuk membakar jerami dan memukul lesung untuk memberi gambaran kepada para jin tadi bahawa kononnya Subuh sedang menghampiri.

Maka mendengarkannya, para jin tadi pun pulang dan 1000 candi tidak berjaya disiapkan. Bila dihitung jumlah candi yang dibina oleh para jin itu, rupa-rupanya hanya 1 candi sahaja yang tidak siap, menjadikan jumlah candi yang dibina sekadar 999 buah.

Dalam sejarah, Prambanan dikira sebagai sebuah monument yang dibina oleh Dinasti Sanjaya untuk menandingi binaan Borubudur yang dibina oleh Dinasti Sailendra dari Srivijaya. Mungkin kisah itu menggambarkan tentang dua dinasti agung yang memerintah Pulau Jawa suatu masa dahulu.

2. Kisah Sultan Melaka Dan Permintaan Puteri Gunung Ledang

Tiada kisah cinta yang lebih legenda daripada kisah Sultan Mahmud cuba membeli cinta Puteri Gunung Ledang dengan kekuasaan dan kekayaan yang dimilikinya. Dan bagaimana Puteri Gunung Ledang menunjukkan kepada kita bagaimana diplomasi orang Melayu kalau menyatakan tidak mahu, mereka akan berlapik bukannya menyatakan secara terus menyatakan kepada kita betapa tingginya adab orang Melayu.

Lalu dinyatakan dalam legenda kepada kita bahawa permintaan Puteri Gunung Ledang kepada Sultan Mahmud Shah adalah tidak termasuk dek logik akal. Maka pinta Puteri Gunung Ledang kepada Sultan Mahmud Shah adalah seperti berikut:

– 1 jambatan emas dari Gunung Ledang ke Melaka.
– 1 jambatan perak dari Melaka ke Gunung Ledang.
– 7 dulang hati nyamuk.
– 7 dulang hati hama.
– 7 tempayan air mata anak dara.
– 7 tempayan air pinang muda.
– 1 mangkuk darah Sultan Ahmad Shah, Melaka, iaitu anak Sultan Mahmud Shah, dan yang masih kanak-kanak lagi.

Diceritakan bahawa Sultan Mahmud menyanggupi semua syarat yang ditawarkan oleh Puteri Gunung Ledang kecuali permintaan terakhir Puteri Gunung Ledang iaitu semangkuk darah anak lelakinya.

3. Taman Tergantung Babylon: Tanda Cinta Kepada Amythis

Ketika Raja Nebuchadnezzar II daripada Babylon dinikahkan dengan seorang puteri jelita bernama Amythis daripada kerajaan Medes, sang puteri itu berasa sedih kerana terpaksa menjejakkan kaki ke Babylon dan Mesopotamia yang merupakan tanah berbatu dan gersang, berbanding dengan Medes yang kaya dengan panorama alam yang menghijau.

Maka untuk mengubati kesedihan isterinya, maka Nebuchadnezzar II pun membina sebuah taman yang kemudian akan dikenang dunia sebagai salah satu daripada tujuh keajaiban dunia zaman purba.

4. Taj Mahal: Binaan Indah Shah Jahan Untuk Mumtaznya

Bila bercakap tentang kisah cinta dalam sejarah, maka ramai tidak akan terlepas pandang pada Taj Mahal yang dibina untuk Mumtaz. Taj Mahal yang pada hari ini dibicara keindahannya adalah dibina oleh seorang raja untuk mengingati dan meletakkan makam isterinya yang mati ketika melahirkan anak ke-14.

Diperkatakan bahawa sebuah lagi Taj Mahal yang berlawanan dengan Taj Mahal yang berdiri hari ini akan dibina, tetapi dalam batu marmar berwarna hitam. Namun, Shah Jehan digulingkan oleh anaknya dan dia diletakkan di dalam sebuah penjara yang bertentangan dengan Taj Mahal. Maka diceritakan bahawa Shah Jahan menghabiskan sisa hidupnya menatap Taj Mahal yang merupakan monument tanda kisah cinta untuk si isteri.

5. Surat Cinta Eloise Dan Abelard

Surat Cinta antara Elosie dan Abelard masih lagi dikenang sebagai sebuah kisah cinta yang menarik yang pernah wujud dalam sejarah. Ini kisah seorang biarawan dan biarawati.

Abelard adalah seorang ahli falsafah yang terkenal yang disuruh oleh seorang lelaki untuk mengajarkan anak saudaranya Eloise tentang pelbagai pekara. Siapa tahu detik Abelard menjadi tutor kepada Eloise itu menimbulkan rasa cinta antara mereka berdua. Apabila menyedari bahawa mereka saling jatuh cinta, lalu Eloise pun mengandungkan anak Abelard.

Menyedari bahawa Eloise tidak selamat dalam keadaan dirinya yang mengandung itu, maka mereka berdua melarikan diri lalu berkahwin secara rahsia. Namun, perkahwinan mereka itu diketahui oleh bapa saudara Eloise lalu mereka dipisahkan dengan cara paksa. Eloise telah dihantar menjadi biarawati manakala Abelard dimandulkan. Lalu selepas itu, Abelard menghabiskan sisa hidupnya sebagai seorang biarawan.

Namun mereka berdua tidak pernah berhenti untuk saling mencintai antara satu sama lain sehinggakan saling mengutuskan surat antara satu sama lain sehingga akhir hayat masing-masing. Surat-surat Eloise dan Abelard masih dikaji isinya sehingga ke hari ini.

6. Paris, Helen Dan Perang Trojan

Siapa tahu bahawa perang legenda dalam sejarah dunia yang sering dibicarakan iaitu Trojan Wars adalah berpunca daripada kisah cinta antara Paris dan Helen. Helen dibicarakan dalam sejarah Greek sebagai wanita paling jelita pada waktu itu. Helen pula dijodohkan dengan seorang Raja Sparta yang bernama Menelaus. Lalu diceritakan bahawa pada suatu malam, Paris yang telah jatuh cinta pada Helen menculik Paris dan membawanya kembali ke kota Troy.

Mendengarkan bahawa isterinya diculik oleh Paris maka Melenaus menggerakkan askar paling besar dalam sejarah Greek pada waktu itu, lalu menggempur Troy dan membakar habis seluruh Kota Troy menjadi abu.

7. Cleopatra dan Anthony

Anthony ialah seorang jeneral perang untuk Rome ketika itu jatuh cinta kepada seorang pemerintah Mesir iaitu Cleopatra VII. Lalu, Anthony telah meninggalkan isterinya yang merupakan adik kepada Maharaja Pertama Rome iaitu Octavius.

Mendengarkan khabar bahawa Anthony telah jatuh cinta kepada Cleopatra dan memaling ketaatan daripada Rome, maka Anthony telah menggerakkan lebih kurang 250 kapal perang, bersama dengan 16, 000 askar pejalan kaki serta 3000 orang tentera pemanah. Lalu Cleopatra dan Anthony membalas pula dengan menurunkan 290 kapal perang bersama dengan 20 000 orang pejalan kaki dan 2000 orang tentera pemanah. Pertempuran ini dikenali dalam sejarah sebagai Pertempuran Actium.

Dipendekkan cerita, dalam perang ini, Anthony mendengar khabar berita bahawa Cleopatra telah mati dan ketika itu, terus semangat Anthony untuk berjuang di medan perang terus luntur. Dia menjatuhkan senjatanya dan terus rebah. Cleopatra sebenarnya masih hidup lagi ketika itu, namun mendengarkan cerita kematian Anthony di medan perang, lalu dia pula mengambil nyawanya sendiri dengan meminum bisa ular.

8. Anarkali Dan Salim

India memang tidak pernah lokek dengan kisah cintanya tersendiri. Kali ini, sekali lagi Empayar Mughal menjadi saksi kepada kisah cinta yang tidak kurang hebatnya. Kisah bagaimana Salim, putera kerajaan Mughal ketika itu jatuh cinta dengan Anarkali, seorang gadis jelita yang tarafnya hanyalah seorang hamba. Anarkali atau nama lainnya Nadira pun mempunyai rasa yang sama pada si putera raja itu. Mereka dicatatkan saling bertemu dalam diam

Sampailah suatu masa Salim menyatakan pada ayahnya, Akbar akan keinginannya untuk berkahwin dengan Nadira. Namun ayahnya jadi murka mendengarkannya kerana taraf mereka berdua adalah berbeza. Salim ialah anak raja manakala Nadira pula ialah seorang hamba perempuan. Manakan seorang raja dan hamba kan bersatu…

Tidak puas hati dengan bantahan si ayah, serta tindakan ayahnya memenjarakan Anarkali, maka Salim pun menggerakkan askarnya sendiri dan mengisytiharkan perang ke atas ayahnya sendiri. Namun, si putera kalah dalam perang dan dia ditangkap oleh ayahnya dan diumumkan akan dijatuhkan hukuman mati.

Anarkali yang mendengarnya tidak sanggup melihat belahan jiwanya mati didepan mata. Maka Anarkali memilih untuk menyatakan di depan Akbar bahawa dia tidak lagi mencintai Salim demi menyelamatkan Salim. Namun sayang sekali., Anarkali pula dijatuhkan hukuman mati ditanam hidup-hidup di dalam dinding di depan mata Salim sendiri oleh ayahnya.

9. Kisah Cinta Sang Rama-Rama

Tamadun China juga tidak kurang dengan kisah cintanya. Kali ini ianya berlaku ketika zaman Dinasti Jin Timur. Kisah Zhu Yingtai, seorang gadis jelita yang menyamar sebagai seorang lelaki hanya kerana kecintaanya pada ilmu. Si gadis itu telah bertemu dengan seorang lelaki bernama Liang Shanbo dalam perjalanannya ke pusat pemerintahan Dinasti Jin untuk belajar ilmu di sebuah akademi.

Dan ketika itu, Zhu telah jatuh cinta dengan lelaki tadi. Mereka menjadi sahabat baik. Namun Liang tidak pernah tahu bahawa sebenarnya Zhu ialah seorang wanita. Sampailah suatu masa, di mana ketika mereka baru menghabiskan pelajaran. Maka Zhu akan kembali ke kampung halaman. Liang yang baik hati pun menemani Zhu dalam perjalanan pulang sejauh 18 batu. Zhu pula cuba menyampaikan kepada Liang secara tidak langsung bahawa dia ialah seorang perempuan namun Liang tidak dapat membaca mesej itu.

Namun, sebulan selepas itu, Liang sendiri datang melawat Zhu di rumahnya dan dia sendiri mengetahui bahawa Zhu rupa-rupanya seorang perempuan. Liang kemudian mengaku bahawa dia secara diam telah jatuh cinta dengan Zhu, namun keliru dengan perasannya ketika itu kerana menyangka bahawa Zhu ialah seorang lelaki. Mereka kemudian berjanji untuk hidup semati.

Tetapi Liang pulang ke rumahnya mendapati perkahwinanya telah ditetapkan dengan seorang anak bangsawan. Mahu atau tidak, dia terpaksa akur pada permintaan keluarganya. Dipendekkan cerita, walau telah berkahwin, tetapi Liang tidak pernah lupa akan belahan jiwanya Zhu. Dia kemudian jatuh sakit dan mati kerana sakit rindunya.

Zhu yang mendengar kisah kematian Liang terus melawat kubur Zhu. Legenda mencatatkan kepada kita bahawa di kubur itu, Zhu berdoa kepada tuhan agar dibukakan makam itu. Keajaiban berlaku dan pintu makam Liang terbuka dan Zhu terus terjun ke dalam makam tersebut. Dicatatakan selepas peristiwa itu, Zhu dan Liang telah bertukar rama-rama dan tidak pernah terpisah selepas itu.

10. Laila Dan Majnun

Qais diceritakan kepada kita telah jatuh cinta pada Majnun, seorang gadis yang digambarkan kejelitaannya. Ada yang mengatakan bahawa Laila adalah sepupu kepada Qais manakala ada yang mengatakan bahawa Qais dan Laila, cinta mereka adalah cinta pandang pertama.

Rasa cinta Qais pada Laila telah membuatkan lelaki itu menulis banyak puisi hanya untuk mengambarkan rasa cintanya pada Laila. Perbuatan Qais itu membuatkan penduduk kampungnya melabelkan Qays sebagai gila dan nama Majnun yang membawa maksud tidak siuman, gila terus melekat pada Qais.

Pada suatu masa, Qais melamar Laila namun pinangannya ditolak oleh ayah Laila menjadikan Majnun semakin kecewa dalam rasa cintanya untuk Laila. Laila pula telah berpindah ke Utara Arab ketika itu, meninggalkan Majnun dalam keadaan gila bergerak di padang pasir memahat puisi dan syiar cintanya. Laila kemudian dicatatkan mati kerana sakit rindu pada Majnun.

Kononnya Majnun sempat datang ke kubur Majnun, lalu mengukirkan puisi cintanya untuk Laila di kuburan wanita itu.

11. Odysseus dan Penelope

Selepas berkahwin dengan Odysseus, maka Penelope terpaksa berpisah dengan suaminya Odysseus yang terpaksa menyertai perang. Dalam perang itu, kononnya Odysseus hilang dan khabar beritanya tidak diketahui. Dalam masa yang sama, Penelope yang memang terkenal dengan kejelitaannya itu mendapat lamaran baru. Sepanjang 20 tahun dia menunggu Odysseus pulang dari medan perang, kononnya 180 lelaki daripada pelbagai latar belakang datang melamar Penelope namun semuanya ditolak oleh Penelope.

Penantian Penelope akhirnya berakhir juga… apabila si suami yang dinanti akhirnya kembali dari medan perang. Kesetian Odysseus juga diceritakan tertanding dengan kesetian Peneope. Ketika hilang di medan perang, Odysseus berjumpa dengan seorang ahli sihir yang sangat cantik dan ahli sihir menawarkan kepada Odysseus untuk berkahwin dengan dengannya dan melupakan Penelope. Si ahli sihir itu menawarkan kepada Odysseus hidup selama-lamanya dalam keadaan muda. Namun Odysseus menolak dan memilh untuk habiskan hidup “mortal” dengan Penelope.

12. Tristan dan Isolde

Kisah cinta tragis Tristan dan Isolde telah diberitahu dan diceritakan kepada kita melalui pelbagai cerita dan manuskrip. Kisah ini berlaku semasa zaman pertengahan semasa pemerintahan King Arthur. Isolde dari Ireland adalah anak perempuan Raja Ireland. Dia telah bertunang dengan Raja Mark of Cornwall. Raja Mark menghantar anak saudaranya, Tristan, ke Ireland untuk mengiringi Isolde kembali ke Cornwall.

Namun sepanjang mengiringi Isolde, mereka berdua pula saling jatuh cinta. Namun mahu atau tidak, ketika itu perkahwinan yang diaturkan oleh orang tua masing-masing terpaksa dipatuhi. Isolde tetap berkahwin dengan Raja Mark. Tetapi kedua-dua anak muda saling mencintai walau Isolde dimiliki oleh Raja Mark.

Hubungan mereka akhirnya diketahui oleh Raja Mark. Mujurlah Mark memaafkan Isode tetapi melarang Tristan menjejakkan kakinya ke bumi Ireland. Tristan pula berkelana sehinga ke Brittany dan di sana, dia bertemu dengan seorang wanita yang bernama Iseult dan berkahwin dengan Iseult kerana nama Iseult hampir sama dengan Isolde.

Namun, meski selepas berkahwin, Tristan tidak pernah menyentuh langsung Iseult kerana berasa bersalah pada Isolde. Sampailah satu masa, kerana terlalu larut merindui Isolde, akhirnya Tristan jatuh sakit.

Lalu Tristan menghantar pesanan meminta si Isolde, datang untuk menemuinya kerana si wanita itu satu-satunya rawatan untuk sakitnya. Kata Tristan lagi, kalau si Isolde sudi menemuinya, nanti biarlah layar kapal itu berwarna putih dan hitam.

Ketika itu, Iseult telah menipu Tristan bahawa layar kapal itu bewarna hitam membuatkan Tristian mati dalam rasa rindunya. Isolde yang dalam perjalanan pula terus jatuh sakit lalu mati mendengarkan berita bahawa Tristan telah mati.

13. Orpheus and Eurydice

Kisah cinta Orpheus dan Eurydice adalah kisah cinta yang menarik untuk dibicarakan dalam sejarah mitologi Greek. Orpheus memang mencintai seorang gadis yang sangat jelita bernama Eurydice yang turut digilai oleh dewa-dewa Greek ketika itu. Diceritakan bahawa suatu masa, Eurydice melarikan diri daripada dikejar oleh seorang dewa greek ke dalam hutan sebelum masuk ke sarang ular lalu mati dipatuh.

Orpheus yang mendengarkan berita yang menyapa Eurydice terus menjadi sedih. Maka dalam mitologi Greek, diceritakan bahawa Orpheus tidak henti-henti memainkan lagu-lagu sedih menggunakan suara dan alat muziknya, ke mana sahaja dia pergi. Kononnya lagu itu terlalu sedih membuatkan para dewa-dewi Greek menjadi sedih.

Dipendekkan cerita, Orpheus kemudian mengembara ke Underworld untuk bertemu dengan Hades, penjaga alam kematian itu. Di sana, muzik yang dimainkan oleh Orpheus turut meluluhkan hati Hades. Lalu Hades bersetuju untuk membangkitkan Eurydice dari kematian. Tetapi dengan syarat… ketika membawa Eurydice ke dunia atas, dia tidak boleh langsung menoleh ke belakang sehinggalah sampai ke dunianya.

Namun, oleh kerana rasa rindu yang tidak tertahan, Orpheus tetap menoleh ke belakangnya untuk menatap wajah Eurydice ketika mengiringi Eurydice ke dunia manusia. Namun… kali ini, Eurydice hilang, tetapi buat selama-lamanya, meninggalkan Orpheus terus kecewa menanti cinta yang tidak kesampaian.


Gulag: Sistem Politik Kesatuan Soviet Yang Zalim

Pernahkah anda mendengar istilah ‘Gulag’? Jika pernah, anda pasti tahu ianya adalah sebuah kem tahanan yang dibina oleh pemerintah di Kesatuan Soviet suatu ketika dahulu. Tetapi mungkin anda belum tahu sejarah tentangnya.

Gulag bukanlah nama khusus untuk satu struktur kem atau pen.jara tunggal, ia adalah istilah untuk sejenis sistem penahanan dam keseluruhan kem-kem buruh paksa yang dibina di pelbagai lokasi pada zaman pemerintahan Joseph Stalin selaku pemerintah diktator Kesatuan Soviet. Perkataan Gulag adalah akronim atau singkatan untuk “Glavnoe Upravlenie Lagere (Главное Управление Лагерей)” yang bermaksud Pentadbiran Kem Utama.

Walaupun pada dasarnya maksud dari istilah Gulag ini adalah merujuk sebagai sebuah agensi kerajaan, namun dalam konteks moden ia lebih dikenali sebagai istilah yang merujuk kepada sistem berasaskan pen.jara Soviet dan buruh paksa.

Kem-kem Gulag secara umumnya bertebaran di seluruh pelusuk wilayah Kesatuan Soviet, termasuklah di bahagian Eropah Rusia, Belarus, dan Ukraine. Terdapat juga beberapa buah kem di luar Kesatuan Soviet, seperti di Czechoslovakia, Hungary, Poland, dan Mongolia, yang berada di bawah pentadbiran langsung Gulag.

Kem-kem buruh yang terkenal ini telah menahan sekitar 18 juta orang di sepanjang sejarahnya dan beroperasi atas dasar kepentingan politik dari tahun 1920 sehingga tidak lama setelah kema.tian Stalin pada tahun 1953. Kemudian ia beroperasi sebagai sebuah penj.ara biasa sehingga tahun terakhir Kesatuan Soviet. Semasa kemuncaknya, rangkaian Gulag merangkumi ratusan kem buruh yang masing-masing terdiri dari 2,000 hingga 10,000 orang.

Kehidupan di dalam Gulag adalah sangat ke.jam. Tahanan yang menjadi buruh paksa dikatakan terpaksa bekerja selama 14 jam sehari di tengah-tengah iklim cuaca yang teruk. Ramai yang ma.ti akibat kelaparan, peny.akit atau keletihan, manakala yang lain hanya dihuku.m bu.nuh. Keke.jaman sistem Gulag telah memberi kesan jangka panjang yang masih mempengaruhi sebahagian daripada kehidupan masyarakat Rusia hari ini.

Gulag Dari Era Lenin Hingga Stalin

Selepas pemerintahan monarki Empayar Rusia digulingkan melalui Revolusi Rusia 1917, Vladimir Lenin, pengasas Bolshevik dan Parti Komunis Rusia (kemudian Parti Komunis Kesatuan Soviet) mengambil alih pemerintahan melalui penubuhan Kesatuan Republik Sosialis Soviet. Setelah Lenin meninggal dunia akibat str.ok pada tahun 1924, Joseph Stalin mendaki ke puncak sebagai pemimpin paling berkuasa dan menjadi diktator Soviet.

Gulag pertama kali ditubuhkan pada tahun 1919, dan pada tahun 1921 sistem Gulag hanya memiliki sebanyak 84 kem. Tetapi sehinggalah tiba masanya Stalin memerintah, jumlah populasi kem buruh itu mula mencapai jumlah yang amat tinggi secara berperingkat.

Dari tahun 1929 hingga kema.tian Stalin, Gulag melalui zaman perkembangan yang pesat.  Stalin menganggap kem itu sebagai kaedah yang berkesan untuk mempertingkatkan kemajuan sektor perindustrian di negara Kesatuan Soviet dan untuk mendapatkan akses terhadap sumber asli yang bernilai tinggi seperti kayu, arang batu dan mineral-mineral lain.

Selain itu, Gulag menjadi destinasi bagi mang.sa-mang.sa ‘Pembersihan Besar-besaran’ (Great Pur.ge) yang dilaksanakan Stalin, iaitu satu kempen yang bertujuan untuk mengha.puskan mana-mana anggota Parti Komunis atau sesiapa sahaja yang cenderung hendak mencabar pemimpin diktator itu.

Tahanan Gulag

Kumpulan tahanan pertama yang ditempatkan di Gulag kebanyakannya adalah penjen.aya.h biasa dan golongan petani kaya, yang dikenali sebagai kulak. Ramai kulak yang ditangkap kerana mereka menentang sistem kolektivisasi, sejenis dasar komunis yang diterapkan oleh pemerintahan Soviet yang menuntut para petani melepaskan tanah ladang masing-masing dan menyertai industri pertanian secara kolektif.

Ketika Stalin melancarkan pembersihan, sejumlah besar buruh, yang dikenali sebagai “tahanan politik,” dibawa ke Gulag. Anggota Parti Komunis yang berbeza pendapat, pegawai tentera dan pegawai kerajaan adalah antara golongan yang terawal menjadi sasaran. Kemudian, Stalin mensasarkan golongan yang berpendidikan dan rakyat biasa, antaranya adalah doktor, penulis, individu intelek, pelajar, seniman, saintis dan agamawan. Mereka semua dihantar ke Gulag.

Pendek kata, sesiapa sahaja yang ada kaitan hubungan dengan gerakan anti-Stalinis yang tidak setia akan dita.ngkap dan disumbat ke dalam kem tersebut. Malah, kaum wanita dan kanak-kanak lebih banyak menghadapi situasi yang teruk di kem itu. Ramai wanita berdepan ancaman ro.g.ol atau dise.ra.ng oleh tahanan lelaki atau pengawal kem sendiri.

Tanpa sebarang notis, sebahagian besar mang.sa akan ditahan secara rawak oleh polis rahsia NKVD di bawah perintah Stalin dan disumbat ke dalam kem buruh tanpa melalui proses perbicaraan mahu pun hak membela diri.

Kehidupan di Kem Gulag

Tahanan di kem Gulag dipaksa menjadi buruh dengan melakukan kerja-kerja berat untuk projek pembinaan, perlombongan dan perindustrian yang berskala besar. Jenis-jenis industri adalah bergantung kepada lokasi kem dan keperluan geografi tersebut. Para buruh paksa Gulag ini telah mengerahkan tenaga mereka dalam beberapa projek besar Soviet, termasuklah Terusan Moscow-Volga, Terusan Laut Putih-Baltik dan Lebuhraya Kolyma.

Tahanan diberikan kelengkapan yang teruk, adakalanya rosak dan mereka tidak disediakan kelengkapan keselamatan. Sebilangan dari mereka ini menghabiskan masa pada setiap hari dengan menebang pokok atau menggali tanah ais beku dengan gergaji tangan dan kapak kecil. Manakala yang lain akan melombong arang batu atalu tembaga, dan ramai yang terpaksa menggali tanah dengan tangan kosong.

Pekerjaan ini sangat memenatkan sehingga ada tahanan yang sanggup memot.ong lengan mereka sendiri menggunakan kapak atau sengaja menced.erakan tangan mereka dengan meletakkannya pada dapur kayu bagi mengelakkan dari dikerah bekerja.

Tahanan kem sering menghadapi cuaca yang buruk, kadang-kala mereka menghadapi suhu sejuk di bawah sifar, catuan makanan yang ketat, dan masa kerja yang panjang. Sekiranya tahanan gagal menyempurnakan kuota kerja yang disediakan untuk mereka, mereka akan diberikan makanan yang jauh lebih sedikit berbanding orang lain.

Situasi kehidupan di dalam Gulag adalah amat sejuk, penuh sesak dan tiada kebersihan. Kegan.asan adalah perkara biasa di kalangan tahanan kem yang terdiri daripada penje.naya.h tegar dan tahanan politik. Dalam keadaan yang terdesak, ada tahanan yang akan mencuri makanan dan bekalan lain sesama mereka.

Kebanyakan tahanan buruh ma.ti akibat keletihan, sementara yang lain dise.ra.ng secara fizikal atau dite.mbak oleh pengawal kem. Sejarawan menganggarkan bahawa sekurang-kurangnya 10 peratus daripada keseluruhan populasi kem Gulag terbu.nuh pada setiap tahun.

Ahli Keluarga Tahanan Turut Dihuk.um

Dalam undang-undang Kesatuan Soviet era Stalin, terdapat satu istilah bernama “Ahli Keluarga Pengkhianat Tanah Air”, ia merupakan satu istilah yang disebut dalam Artikel 58 Kanun Jena.yah Republik Sosialis Persekutuan Soviet Rusia (seperti yang dipinda dari istilah asli tahun 1927).

Artikel yang dipinda itu membahas pendakwaan jen.ay.ah terhadap isteri dan anak-anak (huku.man keturunan) semua individu yang ditangkap dan didakwa sebagai “pengkhianat Tanah Air” di Kesatuan Soviet semasa kempen pembersihan terhadap anti-Stalinis pada tahun 1930-an dan selepasnya.

Amalan menghu.kum secara automatik isteri dan anak-anak adalah elemen asas Pembersihan Besar-besaran Stalin. Ia memperkenalkan kategori baru tahanan Gulag iaitu ahli keluarga seseorang yang dianggap sebagai Pengkhianat Tanah Air, bahkan terdapat juga beberapa kem buruh Soviet yang dikhaskan untuk kategori ini. Ia mirip dengan tradisi penghap.usan seluruh keturunan dan ahli keluarga mana-mana pesalah yang menentang Maharaja semasa zaman pemerintahan imperialis China kuno, di mana seluruh keluarga dan saudara terdekat seorang pesalah akan diban.tai.

Tahanan di Gulag dijatuhi huk.uman untuk beberapa tempoh dan jika mereka mampu bertahan sepanjang tempoh hukuman tersebut, mereka akan dibenarkan meninggalkan kem. Sebagai contoh, ahli keluarga tahanan yang didapati berlaku khianat akan menerima huku.man minima lima hingga lapan tahun kerja berat.

Sekiranya mereka bekerja keras dan melepasi had kuota mereka, sesetengah ahli keluarga tahanan ini adakalanya layak untuk dibebaskan lebih awal. Antara tahun 1934 dan 1953, sekitar 150,000 hingga 500,000 orang dibebaskan dari kem Gulag setiap tahun.

Berakhirnya Gulag

Sistem Gulag mula menjadi lemah sejurus selepas kema.tian Joseph Stalin pada tahun 1953. Dalam jangka masa beberapa hari saja, berjuta-juta tahanan didapati telah dibebaskan. Ia kerana pengganti Stalin, Nikita Khrushchev, adalah seorang pengkritik yang lantang terhadap sistem kem buruh paksa, kempen pembersihan dan sebahagian besar dasar-dasar Stalin.

Akan tetapi, kem itu tidaklah hilang sepenuhnya, sebahagian besar sistemnya distruktur semula untuk dijadikan sebagai sebuah p.enj.ara bagi menempatkan para penje.nayah, aktivis demokratik dan nasionalis yang memperjuangkan agenda anti-Soviet pada tahun 1970-an dan 1980-an.

Hanya pada tahun 1987 barulah pemimpin kelapan atau presiden terakhir Kesatuan Soviet merangkap setiausaha agung Parti Komunis Kesatuan Soviet iaitu Mikhail Gorbachev, yang juga merupakan  cucu kepada salah seorang mang.sa kezaliman Gulag, secara rasminya telah memulakan proses memansuhkan kem-kem tersebut.

Peninggalan Gulag

Keke.jaman sebenar sistem Gulag didedahkan agak lewat iaitu sebelum kejatuhan Kesatuan Soviet pada tahun 1991, ketika dokumen yabg disimpan di arkib negara mula dibuka. Tidak seperti kem konsentrasi Jerman di Eropah semasa Pe.ra.ng Dunia Kedua, tidak ada sebarang rakaman filem dan tidak ada banyak foto tentang kem Gulag yang tersedia untuk tontonan umum.

Menurut pihak Muzium Sejarah Gulag di Rusia, mereka mendakwa seorang penyelidik telah menemui perintah rahsia Moscow pada tahun 2014 yang memerintahkan beberapa dokumen terakhir mengenai tahanan era Soviet termasuklah kad pendaftaran tahanan agar dihap.uskan. Satu tindakan yang digambarkan sebagai “malap.etaka” bagi para sejarawan.

Pada tahun 1973, The Gulag Archipelago diterbitkan di Barat oleh sejarawan Rusia dan bekas tahanan Gulag yang berjaya terselamat, Aleksandr Solzhenitsyn (hanya beberapa salinan yang terdapat di pasaran gelap Kesatuan Soviet pada waktu itu). Buku berpengaruh itu menjelaskan secara terperinci tentang keke.jaman sistem Gulag dan kesannya terhadap kehidupan tahanan dan ahli keluarga mereka.

Solzhenitsyn dianugerahkan Hadiah Nobel Sastera pada tahun 1970. Dia diusir dari negara Kesatuan Soviet pada tahun 1974, tetapi akhirnya dia kembali ke negara Persekutuan Rusia pada tahun 1994. Selain Solzhenitsyn, beberapa penulis terkemuka yang lain juga pernah menjadi sebahagian daripada mang.sa penindasan Gulag, antaranya ialah Varlam Shalamov dan Osip Mandelstam. Bahkan, pelakon Rusia, Georgy Zhzhonov pernah menjadi buruh paksa Gulag selama 14 tahun di Kolyma.

Walaupun Gulag menyediakan sistem buruh paksa, kebanyakan sejarawan bersetuju bahawa kem tersebut sebenarnya tidak memberikan sumbangan yang besar terhadap perkembangan ekonomi Soviet. Pakar percaya bahawa tanpa makanan dan bekalan yang mencukupi, buruh tidak ada keupayaan untuk memberikan hasil yang produktif.

Sejarah gelap sistem Gulag telah meninggalkan kesan dan parut yang berpanjangan terhadap generasi Rusia. Sehingga hari ini, sesetengah mang.sa Gulag masih merasa takut untuk menceritakan pengalaman buruk yang pernah mereka alami.

RUJUKAN:

Solzhenitsyn, Aleksandr. (19750). The Gulag Archipelago Two, Harper and Row.

Applebaum, Anne (August 2, 2012). The Camps Expand. Gulag: A History of the Soviet Camps. Penguin Books Limited


Tumbangnya Kota Umat Islam Baghdad Ke Tangan Mongol

Zaman Keemasan Islam – dianggarkan berlangsung dari abad ke-8 hingga pertengahan abad ke-13 merupakan salah satu zaman perkembangan umat manusia sejagat terutamanya di Dunia Islam dalam ilmu pengetahuan dan kemajuan dengan kota Baghdad sebagai pusat paling utama.

Sebagai sebuah kota yang menghimpunkan ribuan atau mungkin jutaan ilmu pengetahuan manusia yang bertaraf global, ibukota Kekhalifahan Abbasiyah ini turut menggalakkan dan mengalu-alukan kunjungan para sarjana dan ilmuan dari seluruh dunia yang diketahui.

Disaat limpah kurnia, kekayaan dan kemasyhurannya kian bertambah, semakin ramai para sarjana, saintis, pakar matematik dan jurutera serta lain-lain pakar berbagai bidang tertarik untuk berkunjung ke kota ini, mereka datang dari bermacam bangsa dan berbagai negeri dari seluruh peradaban.

Tetapi pada tanggal Januari 1258, tent3ra Empayar Mongol yang sempadannya semakin luas sedang mencapai perimeter sempadan kota Baghdad, dan Mongol menuntut agar Khalifah Abbasiyah ketika itu, al-Musta’sim, pemerintah tunggal untuk seluruh dunia Islam agar tunduk dan menyerahkan kedaulatan mereka kepada Khan Mongol.

“Bayangkan satu gelombang kejutan, sekiranya London dimvsnahkan hingga rata pada esok hari, maka kalian sudah semakin hampir dengan kengerian yang menemani penj4rahan kota Baghdad pada tahun 1258.”

Dibangunkan sekitar 500 tahun sebelumnya, penduduk Baghdad telah mencapai populasi melebihi satu juta dalam tempoh satu abad, menjadikannya salah satu di antara kota yang terbesar, paling makmur, dan terkenal di dunia.

Sekiranya kalian mahu bandingkan kota Baghdad pada waktu itu, cubalah lihat suasana kota London pada tahun 1897 – tahun ketika Ratu Victoria meraikan sambutan Jubli Emasnya, bandar Inggeris di pinggir Sungai Thames pada masa itu adalah bandar terbesar dan terpenting di dunia.

Pada tahun 1897, London dianggap sebagai tidak ada tandingannya di dunia, dan tidak ada tempat lain yang hampir setara dengan kekuatan dan pengaruhnya. Itulah ibu kota, dan titik tolak kegemilangan Empayar British. Namun, London pada akhir abad ke-19 adalah bandar yang penuh dengan jenayah, ancaman keganasan dan pelacuran. Kotanya besar, namun rakyatnya miskin.

Bagi kebanyakan sejarawan, kedatangan bangsa Mongol ke pusat keagamaan dan pemerintahan Islam adalah detik peristiwa yang paling kej4m lagi dahsyat pernah berlaku dalam sepanjang sejarah Timur Tengah dan umat Islam. Amatlah mudah untuk melihat puncanya – dan amat sukar untuk berhujah di sebaliknya – kerana Penj4rahan Baghdad akan menandakan berakhirnya Zaman Keemasan Islam.

Menolak untuk menggadai maruah kerajaan Islam dengan tunduk kepada ancaman Mongol, khalifah Abbasiyah bangkit menentang Mongol yang sedang mengepung kotanya. Tent3ra nomad yang menunggang kuda sejauh dari pintu masuk Asia Timur ini dipimpin oleh Hulagu, salah seorang cucu Genghis Khan yang sememangnya berani, zalim lagi kej4m.

Seperti biasa, semangat membvnuh telah menjadi faktor kemenangan tent3ra Mongol ketika menjatuhkan pertahanan kota Baghdad, bahkan rakyat jelata disemb3lih semahu-mahunya.

Dalam tempoh 10 hari ser4ngan keganasan dan kemvsnahan yang tidak henti-henti itu, Baghdad dan para penduduknya dibantai dan disemb3lih sepenuhnya. Hampir tidak diberikan sedikit pun pengecualian, warga penduduk tanpa mengira usia, jantina mahupun uzur, akan dihukum m4ti atau ditangkap untuk dijadikan hamba.

Sungai Tigris yang mengalir deras bertukar menjadi air berwarna merah — memetik salah satu frasa yang terkenal dan lazim ditulis dalam teks sejarah sebagai menggambarkan situasi ketika itu di mana Baghdad telah dibanjiri lautan d4rah lelaki, wanita, warga tua dan kanak-kanak yang disemb3lih.

Tidak cukup dengan semua ini, setiap bangunan yang menjadi simbol kemegahan di kota Baghdad termasuklah masjid, istana, bazaar dan pusat pendidikan, semuanya musnaj sama sekali, di antaranya bangunan terpenting yang dimvsnahkan pada waktu itu adalah sebuah perpustakaan yang terkenal dan terbesar di dunia, iaitu Baitul Hikmah.

Ratusan ribu teks ilmu, manuskrip dan buku sains yang tidak ternilai harganya dilemparkan bagaikan sampah ke dalam sungai, ada yang mengatakan buku-buku ini dilonggokan di antara sungai dan tebing untuk dijadikan jambatan hingga ia dibawa arus lalu menyumbat saluran air keluar dengan lambakan buku.

Menurut catatan saksi kuno, tent3ra Mongol dapat menunggang kuda menyeberangi sungai melalui buku-buku jambatan ini. Dan kali ini, sungai bertukar dari warna merah d4rah menjadi hitam pekat kerana dakwat dari buku-buku itu.

Penj4rahan Baghdad adalah berpadanan, atau hampir bertepatan di tengah-tengah antara dua zaman yang penting dalam sejarah Islam jika dikira mengikut kalendar Masehi, bermula dari kedatangan Islam pada tahun 622 hingga terbubarnya kekhalifahan yang terakhir di Uthmaniyah pada tahun 1924.

Walaupun berada di tengah-tengah antara abad itu, kemvsnahan terhadap kota Baghdad yang lama ini adalah amat mengejutkan, dan hasilnya adalah berpanjangan, jika tidak kekal sekali pun. Nama Mongol di sepanjang tempoh ini dalam sejarah menjadi satu kata kunci untuk istilah “kehancuran”.

Namun, apakah punca yang menjadikan bangsa Mongol ini sebagai bangsa perosak yang sangat teruk berbanding bangsa lain pada masa itu? Jika tidak teruk, mana mungkin Kesultanan Mamluk yang Islam sanggup menghentikan seketika persengketaan dengan musuh tradisi Islam iaitu Tent3ra Salib Eropah demi sama-sama berganding menentang kemaraan Mongol dalam Pertempvran Ayn Jalut?

Bangsa Mongol adalah kaum nomad yang mana pergerakannya yang tidak kekal konsisten dan berpindah randah memberi mereka kelebihan besar berbanding mana-mana budaya sedentari yang mengamalkan peradaban yang berpusat di sekitar kota.

Mongol adalah se.buah kumpulan etnik, yang berasal dari Asia utara dan tengah yang kebiasaannya menyara kehidupan dengan menjadi penggembala, dan kerana gaya hidup nomadik ini sudah pasti akan sering membawa mereka terlibat dalam setiap konflik dengan populasi yang lebih cenderung hidup menetap.

Mungkin contoh terbaik bagaimana masyarakat yang menetap cuba menyekat pergerakan bebas mereka adalah melalui pembinaan Tembok Besar China. Tembok itu pada dasarnya dibina untuk menahan ser4ngan dari tent3ra Federasi Xiongnu dari Mongolia di utara.

Kepentingan budaya nomadisme yang lebih mengatasi kewujudan masyarakat yang hidup secara bermukim adalah penting bagi pandangan orang Mongol yang mereka lihat sebagai perosak alam. Seperti di Timur Tengah, setelah umat Islam membina kota Baghdad dan Kaherah hingga maju contohnya, Mongol akan datang untuk menghancurkannya.

Adakah ini bermaksud bahawa orang-orang Mongol pada hakikatnya lebih kej4m atau lebih ganas daripada orang-orang Islam Timur Tengah atau orang-orang Kristian Eropah? Tidak semestinya.

Sebaliknya, ini menunjukkan bahawa keutamaan mereka adalah dari segi penaklvkan, adalah demi tanah untuk menggembala, untuk menyelamatkan lebih banyak ruang semulajadi, bahkan pada asalnya, suku-suku Mongol tidak pernah berper4ng untuk mendapatkan sebuah kota yang terlindung di sebalik tembok, konsep Mongol adalah bebas.

Salah satu perkara yang timbul dari kurangnya minat orang Mongol untuk merebut kota raya adalah pergerakan mereka yang sentiasa meningkat. Adakalanya terpaksa hidup hanya dengan bergantung kepada diet susu atau d4rah kuda jika kuda betina tidak menghasilkan susu, ini menandakan satu kebiasaan orang Mongol adalah mereka tidak pernah mencuci pakaian mereka.

Fakta ini dikuatkan lagi dengan contoh amalan diet berat lemak samada dari susu dan daging, tidak syak lagi ini antara penyumbang kepada reputasi orang Mongol sebagai musuh yang sangat berbau, dan juga menakutkan berdasarkan beberapa catatan sejarah.

Sejarah kontemporari memberitahu kita bahawa pahlawan Mongol lebih selesa berada di atas pelana menunggang kuda, di mana dakwaan tersebut nampaknya benar dan masih lagi sah hingga ke hari ini. Sekiranya mereka perlu bergerak lebih dari seratus meter, atau lebih jauh lagi, mereka akan menaiki kuda dan menunggang.

Apa yang menarik, seorang pahlawan Mongol biasanya pasti akan memiliki banyak kuda tunggangan yang mungkin menjadi bukti bahawa mereka sentiasa menempuh jarak yang lebih jauh berbanding pasukan berkuda tradisional yang terdapat di Timur Dekat dan Eropah.

Selain menunggang kuda yang pantas menuju ke medan pertempvran, orang Mongol menggunakan lembu yang biasa dimanfaatkan untuk menarik harta benda mereka yang lebih berat dan besar dari satu tempat ke tempat yang lain.

Pra-Kejatuhan Baghdad

Pada tahun 1206, hanya 52 tahun sebelum Penj4rahan Baghdad, Empayar Mongol ditubuhkan dan dipimpin oleh Genghis Khan sebagai Khan Agung yang sekaligus mengangkat Genghis setara dengan status seorang maharaja. Cucu-cucunya akan memerintah Empayar Mongol sebagai penerus. Selain Hulagu Khan, yang mengetuai ser4ngan terhadap Baghdad kemudian memerintah sebuah negeri sendiri, Kublai Khan pula akan menaklvk China, dan Möngke Khan, yang menjadi Khan Agung yang memerintahkan Hulagu menyer4ng Baghdad.

Hulagu mengetuai kemaraan di hadapan pasukan tent3ra Mongol yang terbesar pernah dikumpulkan sekaligus, ia terdiri daripada sejumlah 150,000 tent3ra, dengan Baghdad menjadi salah satu dari beberapa sasaran utama untuk misi ini. Pertama sekali Hulagu diperintahkan untuk menundukkan Iran selatan, yang ternyata berjaya disempvrnakannya. Seterusnya, dia akan menghancurkan kultus organisasi rahsia kumpulan Hashashin atau yang kita kenali sebagai Assassin yang terkenal hari ini.

Mazhab Nizari-Ismaili, mazhab yang merupakan pecahan daripada sekte Syiah bermula pada abad ke-11. Hashashin telah mencapai tahap sebagai kumpulan yang digeruni atas kerja-kerja pembvnuhan politik secara senyap yang mereka lakukan.

Walaupun telah diketahui bahawa para Hashashin ini berpusat di istana Alamut di barat laut Iran, ramai musuh mereka menganggap mereka sebagai tidak terkalahkan, atau masih belum berjaya dihapuskan oleh Hulagu kerana kemahiran Hashashin adalah bersembunyi dan taktik menyusup yang biasa mereka praktikkan.

Namun, Hulagu Khan membuktikan semua itu tidak berlaku. Setelah menghancurkan Hashashin dan kubu kuat mereka di Alamut, Baghdad adalah perhentian seterusnya dalam senarai.

Majoriti tent3ra Hulagu Khan adalah pahlawan dari Mongolia, tetapi pasukan itu juga turuy terdiri dari orang-orang Kristian, termasuk pasukan tent3ra yang dipimpin oleh raja Armenia, tent3ra Salib Frank dari Kerajaan Kota Antioch, dan orang Georgia.

Terdapat juga tent3ra Muslim dari pelbagai suku Turki dan Parsi, dan seribu lebih jurutera China yang pakar dalam membina senjata artileri yang sering mendapat permintaan ketika keperluan untuk meruntuhkan tembok sebuah kota besae.

Kekhalifahan Bani Abbasiyah

Bani Abbasiyah – kekhalifahan Islam ketiga yang memerintah di Timur Tengah sejak Nabi Muhammad S.A.W. wafat telah meningkat menjadi salah satu kuasa politik pada tahun 750 setelah menggulingkan pesaing mereka, Bani Umayyah yang berpusat di Damsyik.

Dengan mengambil namanya dari salah seorang bapa saudara Rasulullah S.A.W, Khalifah Abu Abbas al-Saffah, Bani Abbasiyah dengan pantas menguasai hampir seluruh tanah diduduki Bani Umayyah, dan akhirnya mereka berkuasa sepenuhnya ke atas sebuah kerajaan besar yang meliputi Semenanjung Arab, Afrika Utara, Levant, Syria, Iraq, Parsi dan seterusnya Afghanistan moden.

Kekhalifahan Abbasiyah yang baru berhak memilih ibu kota yang baru, dan Khalifah al-Mansur telah memilih kota yang mereka bangunkan, kota Baghdad, pada tahun 762, dan segera menghiasnya sebagai pusat pemerintahan yang sah untuk kedaulatan mereka dengan rekaan senibina bangunan yang disusun dalam bentuk bulatan dengan tembok mengelilingi kota, kerana itulah ia dikenali sebagai ‘Kota Bundar Baghdad’, adakalanya dikenali sebagak ‘Madinat as-Salam’.

Setelah beberapa generasi silih berganti, kota Baghdad telah menarik minat begitu ramai ilmuan dan sarjana terhebat di dunia. Di samping keilmuan dan tradisi budaya Parsi dan pemerintahan Arab, ada banyak catatan yang menyatakan bahawa terdapat ramai penduduk yang berasal dari kawasan lain dari Asia, Eropah, dan Afrika.

Ramai juga orang Yahudi dan Kristian turut mendapatkan pendidikan di sana. Bahkan melalui cerita-cerita lisan orang tua-tua, dipercayai orang Melayu juga ada yang mengembara ke sana menuntut ilmu.

Pada zaman Abbasiyah juga turut wujud beberapa kerajaan Islam yang berdampingan termasuklah Empayar Seljuk dan Kesultanan Mamluk yang kemudian menjadi kerajaan pelindung legasi Khalifah Abbasiyah yang telah dijatuhkan Mongol. .

Pada tahun 1242, al-Musta’sim menjadi khalifah ke-37 Bani Abbasiyah. Zaman kegemilangan Baghdad ketika itu sudah berada jauh di belakangnya. Pada peringkat ini, khalifah Abbasiyah kebanyakannya telah menjadi tokoh yang menjadi sandaran oleh kuasa luar.

Sekiranya mereka penting sekalipun, ia kerana atas dasar mereka sebagai pewaris tradisi ortodoks Islam dan sebagai simbol kebesaran budaya, tetapi mereka tidak boleh disandarkan sebagai kuasa politik yang harus dipatuhi atau kuasa ketent3raan yang perlu ditakuti. Benar, Bani Abbasiyah sudah terbiasa membayar ufti penghormatan tahunan kepada orang Mongol. Walaupun begitu, kota ini masih besar dan makmur.

Malang sungguh nasib kota Baghdad, lipatan sejarah dunia tidak menilai khalifah terakhir sebagai antara yang terbaik dari barisannya. Dianggap sebagai seorang yang berperwatakan yang lemah lembut, bahkan tidak bermoral, al-Musta’sim digambarkan sebagai lebih gemar bergaul dengan golongan pemuzik dan peminum arak berbanding cuba memulihkan kerajaannya yang sudah lemah.

Pada tahun 1251, Abbasiyah mengirim satu delegasi untuk memberi penghormatan di atas pertabalan abang kepada Hulagu, Möngke sebagai Khan Agung, tetapi semua itu tkdak lagi dianggap mencukupi oleh Mongol.

Tuntutan Mongol Terhadap Abbasiyah

Möngke Khan menegaskan bahawa Khalifah Abbasiyah, al-Musta’sim sepatutnya hadir sendiri ke upacara kurultai sempena pelantikannya sebagai Khan Agung di Karakorum, ibu kota abad ke-13 Empayar Mongol untuk menzahirkan sendiri penyerahan sepenuhnya Abbasiyah terhadap pemerintahan Mongol.

Namun, Khalifah al-Musta’sim enggan melakukannya. Pertarungan terakhir antara bangsa Mongol dan Abbasiyah telah ditetapkan. Dengan gerombolan besar tent3ra Mongol mengepung kota Baghdad, pertempvran ternyata tidak dapat dielakkan, walaupun ini sebenarnya bukanlah pertembungan yang pertama antara Abbasiyah dan Mongol.

Sebelum itu, tent3ra Abbasiyah berjaya memperoleh beberapa kemenangan  berskala kecil melawan pasukan tent3ra Mongol, namun, semua itu hanya sementara dan tidak lagi menjadi sebahagian daripada trend kebangkitan Kekhalifahan Bani Abbasiyah.

Zaman kegemilangan mereka sudah lama berlalu.  Menambahkan lagi api yang marak, al-Musta’sim dikatakan telah merendahkan kaum Syiah dengan berbagai tindakan dan keputusan. al-Musta’sim agak gagal dalam politik sekte agama, dia sepatutnya lebih tahu apa akibatnya memandangkan wazir agung yang juga penasihat kanannya sendiri merupakan seorang Muslim Syiah.

Wazir ini akhirnya dikatakan berpihak kepada Mongol, dia mendorong Mongol untuk mengambil alih kota mereka dengan harapan agar Baghdad akan diperintah oleh Hulagu yang pasti akan bersyukur dan menghargai orang Syiah kerana menjadi pembekal maklumat. Sekiranya ini yang dia fikirkan, sesungguhnya dia langsung tidak mengenali siapa Hulagu sebenarnya.

Dilema Antara Berserah Atau Menentang

Khalifah berhadapan dengan pilihan yang sukar di antara menyerah kepada kekuasaan Mongol dan mungkin menyelamatkan kotanya, atau memperkukuhkan angkatan tent3ra dan pasukan berkudanya untuk menghadapi para pejuang nomad yang menyer4ng dalam pertempvran terbuka.

Mungkin tidak pernah terlintas dalam fikiran khalifah bahawa dia mungkin harus menyerah daripada terus menjadi ancaman kepada Hulagu. al-Musta’sim menemui pilihan ketiga: Tidak melakukan apa-apa.

Baghdad dikepung, dan al-Musta’sim menyedari segalanya sudah terlambat kerana tent3ra Mongol jauh lebih besar dan lebih kuat daripada apa yang dimaklumkan kepadanya. Kerajaan-kerajaan Islam yang lain teragak-agak untuk menghantar bantuan sokongan kepada Abbasiyah kerana mereka sedar apa yang akan mereka hadapi.

Pengepungan Baghdad bermula pada 29 Januari 1258. Tent3ra Mongol segera membina pagar runcing dan menggali parit berkubu serta menyediakan jent3ra pengepungan, seperti jent3ra pemecah gerbang yang berperisai untuk melindungi askar mereka dari ser4ngan anak panah dan batu bata dan katapel untuk meruntuhkan tembok kota.

Pada peringkat ini, al-Musta’sim melakukam percubaan terakhir untuk berunding dengan Hulagu namun kekal ditolak. al-Musta’sim diser4ng bertubi-tubi, tanpa dibantu oleh mana-mana sekutu Islam, akhirnya dia menyerahkan Baghdad kepada Hulagu lima hari kemudian, pada 10 Februari.

Menambahkan lagi tekanan terhadap penduduk awam di dalam kota, Hulagu dan gerombolan tent3ranya mereka tidak melakukan sebarang usaha untuk memasuki kota itu selama tiga hari agar jiwa mereka sentiasa diser4ng dengan ketakutan.

Toleransi Hanya Milik Kristian Nestorian

Sepanjang hidupnya, Hulagu adalah penganut agama Buddha. Namun, pada saat ini, satu-satunya sifat belas kasihan yang ditunjukkannya hanyalah diberikan terhadap masyarakat beragama Kristian Nestorian di Baghdad.

Nestorianisme adalah antara cabang agama Kristian yang telah dianggap oleh pihak berkuasa gereja sebagai kumpulan bidaah pada abad ke-5. Ia menekankan bahawa aspek ketuhanan dan manusia dalam sifat Jesus adalah berasingan.

Ramai orang Nestorian kemudian berpindah ke Parsi, di mana mereka menetap sejak itu. Hulagu, ketika memasuki Baghdad, mengarahkan orang Kristian Nestorian agar duduk bersembunyi di dalam gereja mereka dan memerintahkan tent3ranya agar tidak menyentuh mereka.

Apakah sebenarnya alasan terhadap sifat belas kasihan ini sebelum pertumpahan d4rah dilakukan terhadap orang Islam? Jawapannya mudah, ia kerana ibu Hulagu dan isteri kesayangannya adalah penganut agama Kristian Nestorian, dan isterinya juga memainkan peranan menyelamatkan penduduk beragama Kristian Nestorian di Baghdad.

Dengan keselamatan orang Nestorian telah terjamin sepenuhnya, Hulagu kemudian mula menj4rah, dia membiarkan pasukan tentaranya mer0gol, mer0mpak, dan membvnuh dengan kej4m selama seminggu untuk meraikan kemenangan mereka.

Kira-kira 3,000 orang yang terkenal di Baghdad dari kalangan para pegawai, menteri, ilmuan, karyawam, anggota kerabat dinasti Abbasiyah, serta khalifah al-Must’asim sendiri memohon agar dimaafkan.

Tetapi kesemuanya dihukum m4ti tanpa pengecualian, ya, semuanya, kecuali khalifah. Al-Musta’sim ditahan dibiarkan hidup dahulu untuk dipaksa menyaksikan hampir seluruh ahli keluarganya disemb3lih, puteri-puterinya ditahan untuk dijadikan hamba, dan rakyatnya dibvnuh.

Anggaran jumlah kem4tian adalah antara 90,000 yang paling minimum hingga satu juta lebih. Walaubagaimanapun, kiraan ini adalah anggaran kasar, penduduk Baghdad ketika itu sekitar satu juta orang dan catatan sejarah memberitahu kita tidak semua orang terbvnuh.

Berapa pun jua jumlahnya yang sebenar, semua itu turut melibatkan k0rban dari anggota tent3ra yang berani menentang ser4ngan Hulagu, barulah dikira jumlah orang awam, yang tidak mempunyai pilihan sama ada lelaki, wanita, dan kanak-kanak hingga bayi, semuanya ditetak, ditusuk dengan pedang atau dipukul hingga m4ti. Namun mereka diberikan sedikiy belas kasihan iaitu kem4tian yang pantas dan tidak menyeksakan.

Kem4tian Sang Khalifah

Khalifah al-Musta’sim dipaksa menyaksikan pembvnuhan dan penj4rahan terhadap keluarga, rakyat dan harta benda serta istananya. Hulagu mengejek al-Musta’sim kerana dengan begitu banyak harta, emas dan barang perhiasan berharga, Abbasiyah mungkin boleh mengalahkan tent3ra Hulagu sekiranya semua harta kekayaan itu dilaburkan untuk meningkatkan keupayaan pasukan tent3ranya agar lebih kuat.

Tentang bagaimana sang khalifah menemui ajalnya, terdapat beberapa versi, satu kisah mengatakan bahawa dia dikunci di dalam ruang perbendaharaan, dikelilingi oleh harta kekayaannya, dan dibiarkan m4ti kelaparan.

Namun catatan kisah ini ditolak oleh sejarawan kontemporari memandangkan penj4rahan yang berleluasa sedang berlaku, dan ia juga tidak disokong oleh mana-mana sumber.

Catatan yang lebih diterima adalah seperti yang dilaporkan oleh beberapa penulis catatan sejarah, adalah Hulagu seorang Mongol yang berpegang teguh kepada pantang larang bangsanya yang percaha bahawa d4rah seorang yang berketurunan diraja mana-mana sekalipun tidak boleh ditumpahkan ke bumi.

Sekiranya ia berlaku, dewa bumi akan menolaknya dan gempa bumi sertab bencana alam semula jadi akan menyusul. Sekiranya kita mempertimbangkan catatan ini, kita mungkin menganggap Hulagu sebagai lelaki yang tidak patuh dan tidak akan berhati-hati.

Namun, dalam kes ini, dia ternyata memilih jalan selamat. Khalifah al-Must’asim digulung di dalam permaidani, di mana jika d4rahnya ditumpahkan sekali pun, ia tidak akan tumpah ke bumi, dan kemudian dia dipijak berturut-turut hingga m4ti oleh pasukan berkuda.

Untuk pertama kalinya sejak kewafatan Nabi Muhammad S.A.W. setelah 636 tahun sebelumnya, umat Islam tidak memiliki khalifah yang namanya akan disebut di dalam doa solat Jumaat.

Kemvsnahan Kota Baghdad

Selain daripada k0rban jiwa, kemvsnahan terhadap kota berusia 500 tahun itu juga sangat dahsyat. Kebakaran yang merebak sehingga aroma wangi cendana dan arom4tik lain boleh dihidu baunya hingga 30 batu jauhnya.

Sekiranya kita mencari contoh kota paling teruk yang dirobohkan, Baghdad pada tahun 1258 akan menjadi pilihan yang baik. Setelah seminggu, Hulagu memerintahkan agar kem yang didudukinya dipindahkan keluar dari kota, dan ditempatkan sedikit jauh dari kota kerana tidak tahan dengan bau m4yat yang membusuk.

Hulagu meninggalkan Baghdad sebagai sebuah kota yang hancur dan berpenduduk. Walaupun mereka yang masih hidup berusaha membina semula kota ini, mereka tidak lagi mempunyai kekuatan, sumber daya, dan kemahiran untuk melakukannya.

Kem4tian dan kehancuran itu berlaku lebih dari satu dekad sebelum orang dari Baghdad menunaikan haji ke Mekah. Dalam menyer4ng Baghdad, Hulagu juga menghancurkan rangkaian terusan yang mengairi tanah pertanian di sekitarnya.

Kebuluran dan wabak penyakit mengikuti gerombolan Mongol ke Baghdad sama seperti di tempat lain. Taktik bumi hangus mereka memudahkan untuk kita menilai, mengapa mereka sering dilabel dengan reputasi sebagai bangsa yang paling merosakkan dari mana-mana tamadun yang pernah wujud di dunia ini.

RUJUKAN:

Nicolle, David. (1998). The Mongol W4rlords: Genghis Khan, Kublai Khan, Hulegu, Tamerlane. London: Brockhampton Press.

Sicker, Martin. (2000). The Islamic World in Ascendancy: From the Arab C0nquests to the Si3ge of Vienna. Westport, Connecticut: Praeger.


Perang Dunia Kedua: Perang Musim Sejuk

Pada musim sejuk, dalam 70 yang lalu, Soviet Union melancarkan perang terhadap Finland. Perang ini menyaksikan tentang kepayahan Tentera Merah Soviet untuk membolosi benteng pertahanan Finland yang dipanggil “Mannerheim Line”.
Pada 30 November 1939, Soviet Union membedil sempadan Finland-Soviet lalu menghantar 28 divisyen tentera menyeberangi sempadan Finland.

Perang ini berlaku kerana keengganan Finland untuk memberikan kawasan dan wilayah yang diminta oleh Soviet Union. Kerajaan Soviet pimpinan Joseph Stalin meminta agar sempadan Finland-Soviet diperbaharui semula, kerana bandar kedua terbesar Soviet, Leningrad (St. Petersburg) hanya sejauh 32 km dari sempadan antarabangsa. Maka, untuk tujuan keselamatan, pihak Soviet meminta sedikit wilayah negeri Karelia, Finland untuk diberikan kepada Soviet agar kota Leningrad akan lebih selamat pada masa akan datang.

Finland, dipimpin oleh President Kyosti Kallio, enggan untuk menerima desakan Soviet Union kerana tidak mahu tunduk kepada kuasa besar berkenaan. Oleh hal yang demikian, pada 26 November 1939, Polis Rahsia Soviet, NKVD melancarkan ‘false flag’ dimana, pos kawalan tentera Soviet dibedil oleh ‘musuh yang tidak diketahui’. Soviet menuduh Finland sengaja membedil artileri ke arah mereka. Mereka menpersoalkan Finland kerana gagal memberi mereka wilayah sebagai ‘buffer zone’. 4 hari kemudian, Soviet Union menyerang Finland.

Jumlah tentera Soviet tiga kali lebih besar daripada apa yang Finland ada. 28 divisyen tentera dibawah pimpinan konco politik Stalin, Marshal of Soviet Union, Kliment Voroshilov menjangkakan yang perang ini akan menjadi singkat dan menawan ibu kota Helsinki yang hanya lebih kurang 300km daripada Leningrad akan menjadi sangat mudah.

Jangkaan Marshal Voroshilov sangat sempit. Tentera Merah mempunyai pelbagai masalah untuk menembusi pertahanan Finland. Voroshilov memandang rendah cuaca yang berlaku pada ketika itu, iaitu sejuk melampau. Oleh hal yang demikian, nama perang ini digelar Perang Musim Sejuk.

Finland mempunyai benteng pertahanan yang semulajadi. Sepanjang sempadan utara Finland tidak boleh ditembusi kerana tidak ada jalan raya dan berbukit-bukit. Hanya sedikit sahaja kawasan yang boleh dilalui, itu pun di kawal ketat oleh tentera Finland. Hanya satu kawasan yang sangat logik untuk dilalui iaitu 32 km utara dari kota Leningrad.

Field Marshal Carl Gustaf Emil Mannerheim, Hero Finland ketika Perang Saudara Finland, dilantik sebagai Menteri Pertahanan dan Komander Turus Angkatan Tentera Finland ketika Perang Musim Sejuk. Walaupun jumlah divisyen Finland 3 kali ganda lebih sedikit daripada Soviet, namun kebijaksanaan beliau membina kubu kuat pertahanan Finland berjaya mengekang kemaraan tentera Soviet. ‘Mannerheim Line’, terletak lebih kurang 50km utara kota Leningrad menjadi tunjang utama sistem pertahanan beliau. Garisan Mannerheim ini menjadi saksi satu per satu kegagalan ofensif tentera Soviet untuk menembusi garisan ini.

Beliau seorang veteran Perang Dunia Pertama dibawah Empayar Rusia. Selepas kekalahan Rusia pada Perang Dunia Pertama, Finland merdeka dan beliau berusaha untuk mengekang pengaruh Komunis ketika Perang Saudara Finland pada 1920an. Beliau amat disegani oleh musuh dan rakan. Taktik beliau amat dikagumi oleh Stalin sehinggakan beliau akui yang Soviet kalah pada awalnya kepada Finland kerana ‘Jeneral Tua’ ini.

Kegagalan tentera Soviet untuk memenangi perang ini dengan masa yang singkat di atas beberapa faktor:

Pertama. tampuk pimpinan Angkatan Tentera Soviet Union sedang berada pada tahap yang amat kritikal. Ramai komander tentera dari pelbagai servis dipenjara dan dibunuh atas arahan Joseph Stalin pada 1936-1938. Maka ramai pegawai berkaliber Soviet diganti oleh pegawai yang masih lagi mentah dan tidak berpengalaman.

Kedua: Kehebatan taktik Marshal Mannerheim. Walaupun Finland mempunyai angkatan kereta kebal dan kapal terbang yang sedikit, Mannerheim mampu meminimasikan penggunaan aset-aset ini untuk menyerang kedudukan vital Tentera Merah. Beliau juga menggunakan taktik gerilla iaitu serang dan lari terhadap pihak lawan dan juga taktik bumi hangus untuk menidakkan sumber makanan musuh.

Ketiga: Komander Tertinggi Angkatan Soviet sangat memandang rendah dengan kebolehan Finland, dari segi politik dan juga Geografi. Menteri Luar Soviet, Vyacheslav Molotov menggambarkan yang perang ini akan tamat dalam sebulan. Hakikatnya, ia mengambil masa 3 bulan, 1 minggu dan 5 hari untuk menumbangkan Finland. Marshal Voroshilov juga memandang rendah tentang cuaca musim sejuk yang berlaku di sana. Tidak hairan lah 167,000 Tentera Soviet mati yang kebanyakkan mati kesejukkan.

Sememangnya pada dua bulan pertama, Finland menikmati kemengangan demi kemenangan di setiap pertempuran. Kebanyakkan senjata-senjata diberikan oleh negara-negara Bersekutu seperti Britain dan Perancis. Stalin amat berdukacita dan memecat kroninya Marshal Voroshilov. Tempatnya diganti oleh General Semyon Timoshenko.

Penggantian General Timoshenko sebagai Komander Tentera Soviet pada 7 Januari 1940 membuahkan hasil. Timoshenko menukar semua taktik kolot yang digunakan oleh Voroshilov. Beliau mengutamakan tentera, bermotor dan mekanais kereta kebal untuk melepasi Mannerheim Line. Pada 1 Februari 1940, Timoshenko melancarkan ofensif besar besaran disepanjang Mannerheim Line. Bedilan artileri sabanyak 300,000 butir dibedil di situ sebelum tentera mekanais Soviet menyerang kemudian.

Akhirnya, Mannerheim Line dibolosi. Pada 5 Mac 1940, Tentera Soviet memasuki bandar kedua terbesar Finland iaitu Vyborg. Finland bersetuju untuk menandatangani perjanjian damai dengan Soviet yang dimeterai di Moscow pada 12 Mac 1940. Hasilnya. 11% wilayah Finland diambil Soviet dimana merangkumi 30% ekonomi utama Finland.

Semyon Timoshenko dinaikkan pangkat kepada Marshal of Soviet Union dan juga Menteri Pertahanan Soviet selepas kemenangan ini. Perang ini juga mengakibatkan Soviet Union ditendang keluar daripada Liga Bangsa Bangsa dan juga kegagalan Pakatan Anglo-Perancis untuk menggerakkan tentera mereka untuk membantu Finland. Akibat daripada perang ini juga, Jerman berpendapat bahawa jika Finland mampu untuk mengekang serangan Soviet, mengapa tidak Jerman?

Nota Editor: Artikel ini dinaikkan selepas mendapat kebenaran page Persatuan Sejarah UPNM – PASEM


Sifat Keji Disebalik Jalur Gemilang Terbalik

Sesiapa yang memperlekehkan bahawa Jalur Gemilang hanyalah kain semata-mata memang tiada perasaan demi negara. Bendera tersebut merupakan simbol yang menyatukan rakyat Malaysia dibawah satu panji. Segala ideologi dan prinsip sebuah negara bagaikan termaktub dalam bendera rasmi sebegini. Bagi Jalur Gemilang pula, setiap warna mempunyai nalurinya sendiri. Inilah legasi perjuangan nenek moyang yang membangkitkan bangsa daripada penjajahan luar dan keganasan komunisme. Dan setelah berdekad dalam keamanan yang mana satu-satunya konflik mendebarkan hanyalah Kemelut Lahad Datu 2013, ada rakyat Malaysia telah lupa.

Mungkin
inilah kelemahan bagi negara yang tidak menyertai peperangan. Berbeza dengan
Amerika Syarikat – apabila datangnya musuh, jangankan politik; malah rakyat
sendiri bersatu. Jelas sekali kenapa musuh ketenteraan tidak berani mencerobohi
Amerika Syarikat. Dengan kebebasan bersenjata, rakyat mereka boleh buat apa
saja bersama angkatan ketenteraan yang sudahpun berkelengkapan canggih.

Malaysia
malangnya jauh daripada realiti ini. Apabila musuh-musuh Lahad Datu tiba, wujud
pula dakwaan bahawa semuanya wayangan politik untuk menunda pilihanraya. Maruah
negara tidak kisah jika dipijak. Dan Jalur Gemilang pun tanpa segan silu dihina
tanpa henti. Jika dilihat secara mendalam, hampir semua rakyat telah direndam
dengan air politik sehingga bancuhan telah meresapi sehingga ke jiwa. Bangsa
Melayu memang mempunyai kekurangan, tetapi jarang sekali golongan majoriti
berbuat sedemikian.

Pejuang-pejuang
haluan kiri telah berlaku biadab bukan sahaja terhadap bendera, sebaliknya
negara sendiri. Chong Chien Jen (DAP) pernah mempertikaikan kerelevanan
nyanyian lagu Negaraku di pawagam (Beh Yuen, 2014). Bukan sekadar persoalan,
dia (tidak layak digelar beliau) turut mengatakan amalan sebegitu sangatlah
memalukan dan mengarut siap mengandaikan kemungkinan Negaraku perlu dinyanyikan
sebelum makan malam, tidur dan “s…” (kita cukup matang untuk tahu apa
maksudnya).

Kenyataan
sebegini dihamburkan pada ketika Jalur Gemilang mula dihinakan. Amalan
terbalikkan bendera boleh dilihat susulan keputusan Pilihanraya Umum Ke-13
menjadi realiti bahawa Anwar Ibrahim tidak membentukkan keraaan. Sekumpulan
pelajar Cina Malaysia di Taiwan telah bergambar sambil memegang Jalur Gemilang
diterbalikkan. Hujah mereka ialah bukan
ingin menghina atau tidak sayang bendera. Sebaliknya, mereka hanya menyampaikan ketidakpuasan hati
terhadap pilihanraya yang bagi mereka tidak
dijalankan secara demokratik (The Star, 2013).

Pada
masa ini juga, dua perkara telah berlaku. Hampir 130,000 orang membanjiri laman
White House untuk mengemis solidarity antarabangsa. Dalam teks tersebut
dilemparnya fitnah bahawa pengundi-pengundi negara turut disertai ribuan
Bangladesh yang mengekalkan Barisan Nasional. Satu lagi, ramai membuat akaun
palsu bertatahkan latar belakang hitam iaitu solidariti BlackOut membanjiri
Facebook Barack Obama untuk melakukan perkara yang sama.

Setelah
puas menjual maruah negara, golongan ini mengundur diri ke gua mereka. Namun
sejak kebelakangan ini, timbul lagi pengibaran bendera secara terbalik. Salah
satunya di sebuah pengedar kereta Toyota, yang Toyota Malaysia telahpun memohon
maaf atas kekhilafan tersebut. Lebih menimbulkan tanda tanya apabila keratan
WhatsApp ditularkan bahawa perkara ini berlaku atas kesilapan pekerja
Bangladesh pada hari Ahad apabila staf cuti. Alasan ini tidak boleh diterima
akal – kerana ia juga menandakan bahawa orang-orang tempatan negara di pengedar
tersebut tiada sifat patriotik untuk mengibarkan bendera secara sendiri.

Walau
apa pun, perbuatan tersebut ialah penghinaan bendera atau dalam bahasa
Inggerisnya ialah “flag desecration”. Bagi sesetengah pihak, tindakan
undang-undang terhadap penghinaan sebegini sangatlah tidak patut kerana
kesalahannya kecil. Namun itu hanyalah alasan semata-mata, kerana banyak negara
menggunakan undang-undang untuk menjenayahkan tindakan sebegini.

Austria
mengehadkan penjara enam bulan bagi perbuatan penghinaan dibawah Kanun
Keseksaan 248 dan juga 317. Tempoh yang sama juga dimandatkan di Perancis,
bersertakan lagi denda sebanyak €7,500 bagi penghinaan
kepada bendera Tricolore dan lagu kebangsaan. Bukan saja haram di Finland,
malah menurunkan bendera di tempat awam tanpa izin pun boleh dikenakan tindakan
penjara juga. Jika Austria mengenakan peraturan tegas, perkara yang sama boleh
diharapkan daripada saudara sebangsa mereka iaitu Jerman.

Dibawah Kanun Keseksaan 90a, sesiapa pun diharamkan menghina
atau merosakkan bendera persekutuan ataupun mana-mana negeri Jerman. Tempoh
penjara bukan sahaja enam bulan – malah mahkamah berhak menetapkan penjara 3-5
tahun pun, sama seperti China lagi.

Jadi menghina bendera tidak sama sekali menandakan kemajuan
sebuah negara dalam aspek kebebasan. Benar, Amerika Syarikat tidak
menjenayahkan perkara-perkara sedemikian. Ada juga protes yang menyaksikan
bendera persekutuan dan negeri dibakar. Namun Austria, Finland, Perancis dan
Jerman menjulang setiap inci kebebasan hak asasi manusia yang diamalkan di
Amerika Syarikat. Malah Jepun pun mengimarahkan kebebasan juga – dan dibawah
Bab 4, Artikel 92 Kanun Keseksaan, perbuatan penghinaan adalah salah disisi undang-undang.

Perlu diceritakan pula tentang seorang guru di Wellington
yang didapati bersalah kerana membakar bendera New Zealand sebagai protes
penyertaan negaranya dalam Perang Iraq?

Gesaan supaya Putrajaya haramkan perbuatan sebegini harus
dipertingkatkan. Malaysia perlu ada peraturan secara khusus yang bukan sahaja
merasmikan pengharaman secara undang-undang. Sebaliknya perlaksanaan
undang-undang tersebut seharusnya diperketatkan supaya nilai-nilai patriotisme
tidak terhakis.

RUJUKAN:

Hui,
B. (2014, September 16). DAP MP criticises playing of Negaraku in cinemas,
apologises after backlash. Retrieved from https://www.thestar.com.my/news/nation/2014/09/16/chong-chieng-jen-criticise-negaraku-cinemas-apologises

The
Star Online. (2013, May 9). Malaysians abroad claim no disrespect to flag or
country. Retrieved from https://www.thestar.com.my/news/nation/2013/05/09/malaysians-abroad-claim-no-disrespect-to-flag-or-country/